Pārliecināšana

Pārliecināšana ir indivīda ietekmēšana runas vai rakstu veidā ar loģisku spriedumu vai slēdzienu pamatojumu, kā rezultātā uzrunātā persona piekrīt izteiktajai domai vai viedoklim. Pārliecināšana nav tikai process: Edvards Berneiss uzskatīja, ka tā ir būtiska sabiedrisko attiecību un demokrātiska dzīvesveida daļa. Pārliecināšanas mērķis ir pārveidot un izmainīt indivīda uztveri, ietekmēt sajūtas, domāšanu un izturēšanos komunikatoram vēlamajā virzienā.


Rodžers Bēkons

Rodžers Bēkons (, dzimis ap 1219. / 1220. gadu, miris ap 1292. gadu) bija franciskāņu mūks, teologs, filozofs sholastiķis, dabaszinātnieks. Oksfordas Universitātes profesors.

Savos darbos viņš izteica virkni tā laika zinātnes un tehnikas līmenim neraksturīgu drosmīgu minējumu, proponēja uz eksperimentiem un matemātiskiem aprēķiniem pamatotu izziņu. Kā lielākā daļa tā laika ļaužu, ticēja maģijai, astroloģijai, nākotni vēstījošām zīmēm, pāris savos pētījumos pieskāries arī alķīmijai. Deduktīvā strukturēšana un matemātiskās domāšanas akcentēšana ļāva viņam kļūt par paraugu visas Eiropas zinātniskajai domai.


Interfāze

Interfāze ir šūnas cikla fāze, kurā tipiska šūna pavada visilgāko laika posmu. Šajā fāzē šūnas kopē savu DNS un gatavojas mitozei. Interfāze ir šūnas "ikdienas dzīve" vai vielmaiņas fāze, kurā šūna iegūst barības vielas un metabolizē tās, aug, lasa DNS un veic citas "normālas" šūnu funkcijas. Lielākā daļa eikariotu šūnu lielāko daļu laika pavada interfāzē. Šo posmu agrāk sauca par atpūtas fāzi. Tomēr interfāze neapraksta šūnu, kas tikai atpūšas; drīzāk šūna dzīvo un gatavojas vēlākai šūnu dalīšanai, tādēļ vārds tika mainīts. Nepareiza izpratne ir tā, ka interfāze ir pirmais mitozes posms. Tomēr, tā kā mitoze ir kodola sadalīšana, profāze faktiski ir pirmais posms mitozē. Interfāzē šūna pati kļūst gatava mitozei vai mejozei. Somatiskās šūnas vai normālas organisma diploīdās šūnas pārdzīvo mitozi, lai šūnu dalīšanās procesā tās pavairojas, savukārt diploīdās cilmes šūnas (ti, primāro spermatocītu un primāro olšūnas) iet caur mejozi, lai radītu haploīdas gametas (ti, spermu un olšūnas) seksuālās reprodukcijas nolūkos. Hromosomas tiek kopētas.


Nīderlandes valdnieku uzskaitījums

Šajā uzskaitījumā apkopoti Nīderlandes valdnieki (karaļi). Sarakstā iekļauti arī stadhauderi, kas Nīderlandes teritoriju pārvaldīja no 1581. līdz 1795. gadam.

Nīderlande neatkarību ieguva 1581. gada 26. jūlijā no Spānijas impērijas.


Mordvijas arēna

Mordvijas arēna () ir futbola stadions Saranskā, Krievijā. Stadionā var ietilpt 44 442 skatītāji. Šeit savas mājas spēles aizvada FK Mordovia.

Stadionā tika aizvadītas 2018. gada FIFA Pasaules kausa spēles.


Metjū Lekijs

Metjū Lekijs (; dzimis ) ir Austrālijas futbolists, pussargs, Austrālijas futbola izlases dalībnieks. Kopš 2021. gada spēlē Austrālijas kluba Melbourne City sastāvā.


Maksimiliāns Filips

Maksimiliāns Filips (; dzimis ) ir Vācijas futbolists, uzbrucējs. Kopš 2023. gada Filips spēlē Vācijas Bundeslīgas kluba SC Freiburg sastāvā, kas viņu īrē no VfL Wolfsburg.


Čīro Immobile

Čīro Immobile (; dzimis ) ir Itālijas futbolists, uzbrucējs, Itālijas futbola izlases dalībnieks. Kopš 2016. gada spēlē A sērijas kluba Romas "Lazio" sastāvā.

Trīs reizes kļuvis par A sērijas rezultatīvāko spēlētāju, gūstot visvairāk vārtu sezonā: 2013.—2014. (22 vārti), 2017.—2018. (29 vārti) un 2019.—2020. (36 vārti) gada sezonās. Pēdējais no tiem ir arī atkārtots A sērijas rekords gūto vārtu ziņā sezonas laikā. 2019.—2020. gada sezonā kļuva par Eiropas Zelta zābaka ieguvēju.


Drīss Mertenss

Drīss Mertenss (; dzimis ) ir Beļģijas futbolists, uzbrucējs, Beļģijas futbola izlases dalībnieks. Kopš 2013. gada spēlēja Itālijas A sērijas kluba SSC Napoli sastāvā, no 2022. gada Turcijas Superlīgā Stambulas "Galatasaray" sastāvā.


Fabio Kvaljarella

Fabio Kvaljarella (; dzimis ) ir bijušais Itālijas futbolists, uzbrucējs. Aizvadījis 28 spēles Itālijas izlasē.


Roberto Inglēze

Roberto Inglēze (; dzimis ) ir Itālijas futbolists, uzbrucējs. Kopš 2020. gada spēlē Itālijas B sērijas kluba Parma sastāvā.


Eduardu Karvaļu

Eduardu duš Reišs Karvaļu (; dzimis ) ir bijušais Portugāles futbolists, vārtsargs, Portugāles futbola izlases dalībnieks.


Dena Gūlds

Dena Džonatans Gūlds (, dzimis ) ir amerikāņu stendapa komiķis, aktieris, scenārists un balss aktieris. Piedalījies dažādos HBO, Showtime un Comedy Central veidotajos raidījumos. Ieskaņojies tēlu televīzijas animācijas seriālā Father of the Pride (2004–2005) un galveno tēlu Gex spēļu sērijā. Tāpat ieskaņojis nelielas lomas vairākās seriālā "Simpsoni" sērijās un ir arī dažu sēriju scenārists. Vēl ieskaņojis pats sevi animācijas seriālā "Mana trakā ģimene" un atveidojis nelielas lomas seriālos, tostarp Seinfeld un "Ņujorkas karalis"


Karačaju un balkāru valoda

Karačaju un balkāru valoda (Къарачай-Малкъар тил, Qaraçay-Malqar til) ir tjurku valoda, kurā galvenokārt runā karačaji un balkāri. To visplašāk lieto divās Krievijas republikās: Kabardā-Balkārijā un Karačajā-Čerkesijā. Šī valoda dalās divos dialektos, no kuriem vienā galvenokārt runā karačaji, bet otru dialektu izmanto balkāri. Kopējais valodas pratēju skaits tiek lēsts ap 310 tūkstošiem.


Kitakjusju

Kitakjusju (, Kitakyūshū-shi) ir pilsēta Japānā. Atrodas Kjusju salas ziemeļos. Pilsētas nosaukums burtiskā tulkojumā no japāņu valodas nozīmē "Kjusju ziemeļu pilsēta". 2017. gadā pilsētā dzīvoja 951 tūkstotis cilvēku.

Vietā, kur atrodas Kitakjusju, savulaik atradās senā pilsēta Kokura. Mūsdienās tā sauc tikai Kitakjusju centru. Otrajā pasaules karā, 1945. gada augustā, amerikāņu sākotnējais mērķis uzmest atombumbu "Resnais vīrs" bija domāts uz Kokuru, bet sliktas pārredzamības dēļ mērķis tika mainīts uz Nagasaki. 1963. gadā Kokura tika apvienota vēl ar četrām blakus esošām pilsētām (Modži, Tobatu, Jahatu un Vakamacu), un tika izveidota Kitakjusju pilsēta.


Vynoteka

Vynoteka ir specializēto alkoholisko dzērienu veikalu tīkls, kas darbojas Latvijā, Lietuvā un Polijā. Pirmais veikals "Vynoteka" Latvijā tika atklāts 2012. gadā Jūrmalā. "Vynoteka" īpašnieks ir Marijus Gumbrevičius, SIA "Gelsva".


Nelsons Semedu

Nelsons Kabrals Semedu (; dzimis ) ir Portugāles futbolists, aizsargs, Portugāles futbola izlases dalībnieks. Kopš 2020. gada spēlē Semedu spēlē Anglijas Premjerlīgas kluba Vulverhemptonas "Wanderers" sastāvā.


Rafaels Alkantara

Rafaels Alkantara du Nasimentu (; dzimis ), vairāk zināms kā Rafiņa (Rafinha), ir Brazīlijas futbolists, pussargs. Kopš 2022. gada spēlē Kataras Zvaigžņu līgas komandas Al-Arabi sastāvā.


Jaspers Silesens

Jaspers Silesens (; dzimis ) ir Nīderlandes futbolists, vārtsargs, Nīderlandes futbola izlases dalībnieks. Kopš 2022. gada spēlē Nīderlandes Eredivisie kluba NEC Nijmegen sastāvā.


Nīderlandes premjerministru uzskaitījums

Šajā uzskaitījumā apkopoti Nīderlandes premjerministri, kas ir Nīderlandes valdības vadītāji. Premjerministra amats tika izveidots 1848. gadā. Līdz 1945. gadam amata oficiālais nosaukums bija Nīderlandes Ministru padomes priekšsēdētājs.


Lenstera

Lenstera (, ; ) ir viena no četrām Īrijas provincēm. Tā atrodas Īrijas salas austrumos. Ģeogrāfiski Lensteras platība ir km², tur dzīvo aptuveni 2,87 miljoni iedzīvotāju. Lielākās pilsētas ir Dublina, Tala, Danliera, Droheda un Dandolka.


Kola

Kola ir saldināts un gāzēts bezalkoholisks dzēriens, kura sastāvdaļas ir kofeīnu saturošie kolas koku augļi un lapas, kā arī vaniļa un citi produkti. Kolas dzērieni kļuva slaveni 1888. gadā, kad to pagatavoja farmaceits Džons Pembertons. Ievērojamākie kolas ražotāji ir The Coca-Cola Company. Kolu ražo arī citi uzņēmumi, kā PepsiCo, Red Bull GmbH un Dr Pepper Snapple Group.


Novecošana

Novecošana ir dabisks, neatgriezenisks, ilgstošs bioloģisks process cilvēka organisma individuālajā attīstībā. Organismu novecošanas cēloņus un likumsakarības pētī īpaša zinātnes nozare — gerontoloģija, kuras galvenais uzdevums ir paildzināt cilvēka aktīvo mūžu. Pēdējā laikā tiek piedāvāti vairāki vecuma klasifikācijas varianti.

60-74 gadi – senioru vecums, 75 gadi un vecāki – veci, no 90 gadiem – ilgdzīvotāji.


Rencēnmuiža

Rencēnmuiža ir ciems Valmieras novada Rencēnu pagastā pie autoceļa V112. Atrodas pagasta ziemeļu daļā 6 km no pagasta centra Rencēniem, 29 km no novada centra Valmieras un 120 km no Rīgas. Rencēnmuiža sastāv no Rencēnu muižas (Rantzenhof) kompleksa ēkām, no kurām pirmā celta 1562. gadā.


Kūlgrinda (folkloras kopa)

Kūlgrinda ir 1990. gadā izveidota lietuviešu folkloras kopa. Tās izveidotāji un vadītāji ir seno baltu ticības kopas "Romuvas" krīvs Jons Trinkūns un viņa sieva Inija Trinkūniene, bet pārējie dalībnieki ir galvenokārt 17—25 gadus veci jaunieši. Tērpušies ar misiņa rotām izšūtos 10.—12. gadsimta lietuviešu arheoloģiskajos tērpos, kopa ar tradicionālajiem baltu tautas mūzikas instrumentiem — kanklēm, dūdām, bungām un skudučiem — galvenokārt rekonstruē seno baltu izpildīto mūziku.

Kūlgrinda ir piedalījusies dažādos tautas mūzikas festivālos (piemēram, Mėnuo Juodaragis), arheoloģijas dienās un vēsturiskos svētkos Lietuvā un ārpus tās (Spānijā, Polijā, Vācijā u.c.), kā arī rīko tradicionālās lietuviešu vedības, bedības un kristības.


Mijadzaki

Mijadzaki (pilsēta) — pilsētā Japānā; Mijadzaki prefektūra; Hajao Mijadzaki {宮崎 駿 (Miyazaki Hayao); 1941) — japāņu kinorežisors, animators, scenārists un mangas mākslinieks; Takumi Mijadzaki (1997) — Japānas futbolists.


Skots Tingls

Skots Deivids Tingls (Scott David Tingle, dzimis ) ir NASA astronauts.

1987. gadā Skots Tingls Dienvidaustrumu Masačūsetsas universitāte ieguva bakalaura grādu mehānikas inženierijā. 1988. gadā viņš Perdjū universitātē ieguva maģistra grādu mehānikas inženierijā ar specializāciju hidromehānikā un reaktīvajā kustībā.

1991. gadā Tingls iestājās ASV Jūras kara flotē. Pēc lidotāja apmācības kursa 1993. gadā viņš kļuva par lidotāju. 1998. gadā Skots Tingls pabeidza mācības Jūras kara flotē izmēģinātājpilotu skolā.

2009. gada 29. jūnijā Skots Tingls tika iekļauts NASA 20. iesaukuma astronautu vienībā. Pēc astronautu vispārējās sagatavošanas kursa 2011. gada jūlijā viņš ieguva astronautu kvalifikāciju.

2016. gada 6. maijā Tingls oficiāli tika apstiprināts kosmosa kuģa Sojuz MS-06 pamatapkalpē kopā ar Aleksandru Skvorcovu un Ivanu Vagneru. 2016. gada septembrī Roskosmos pieņēma lēmumu 2017. gada pavasarī samazināt Krievijas apkalpi no trīs cilvēkiem uz diviem. Oktobrī veiktas izmaiņas apkalpēs, un Tingls pārcelts uz Sojuz MS-07 pamatapkalpi, kā arī esot Sojuz MS-06 dublieru apkalpē.

Tingls pirmo reizi devās kosmosā 2017. gada decembrī ar kosmosa kuģi Sojuz MS-07 kopā ar Antonu Škapļerovu un Norišigi Kanai. Viņš bija SKS 54. un 55. lidojuma inženieris. Lidojums kosmosā beidzās 2018. gada jūnijā.


Kristers Tobers

Kristers Tobers (dzimis Dobelē) ir Latvijas futbolists, pussargs, Latvijas futbola izlases spēlētājs. Kopš 2023. gada jūlija parstāv Šveices Superlīgas klubu Grasshopper.


Deivids Drāznieks

Deivids Drāznieks (dzimis ) ir Latvijas futbolists, uzbrucējs. Pašlaik (2020) Drāznieks pārstāv Latvijas Virslīgas komandu FK Liepāja. Karjeru sāka FK Liepājas dublieru komandā.


Probleemblad

Probleemblad ir šaha kompozīcijas žurnāls, kas iznāk kopš 1944. gada. To izdod Nīderlandes šaha uzdevumu draugu savienība (Nederlandse bond van schaakprobleemvrienden) četras reizes gadā, līdz 2007. gadam vienreiz divos mēnešos.


Maklarena ziņojums

Maklarena ziņojums () ir 2016. gadā publicēts Pasaules antidopinga aģentūras neatkarīgas izmeklēšanas grupas Ričarda Maklarena vadībā apkopots divdaļīgs ziņojums par valsts finansētu dopinga sistēmu Krievijā. Ziņojuma 1. daļa tika publicēta 2016. gada 16. jūlijā, bet 2. daļa — 2016. gada 9. decembrī.


Carnikavas luterāņu baznīca

Carnikavas Evaņģēliski Luteriskā baznīca (arī Siguļu baznīca, Meņģeles baznīca) bija 1728. gadā celta koka baznīca, kas atradās Ādažu novada, Carnikavas pagasta Siguļos. Tas bija vecākais Vidzemes jūras piekrastes koka dievnams. Baznīca nodega rekonstrukcijas darbu laikā naktī uz 2017. gada 10. decembri.

Pirmās liecības par Carnikavas dievnamu atrodamas ap 1643. gadu, kad vēstīts, ka Carnikavā ceļ jaunu koka baznīcu, jo iepriekšējā nonākusi nelietojamā stāvoklī. Zviedrijas impērijas varas laikā iedalīta arī Carnikavas mācītāja mājas zeme Gaujas labajā krastā, netālu no jūras, ko gan vēlāk Carnikavas īpašnieki – Mengdeni – pievienojuši Carnikavas muižai, maksājot par to 1450 Alberta dālderu, kas koroborēti kā Carnikavas muižas parāds Carnikavas draudzei. Šī kapitāla augļus Carnikavas muiža maksāja mācītāja atalgošanai līdz Latvijas valsts izveidei.

1669. gadā vizitācijas komisija konstatē, ka Carnikavas baznīca atkal ir bēdīgā stāvoklī. Lielā Ziemeļu kara laikā baznīca ir pavisam iznīcināta un dievkalpojumus notur Carnikavas muižā līdz jaunas ēkas būvniecībai 1728. gadā. Dievnamu rekonstruē un pārbūvē 1851. un 1924. gadā.

Pirmā pasaules kara laikā ēkas soli, ērģeles un cita iekārtas tiek iznīcinātas vai izlaupītas, tajā kādu laiku dzīvo Vācijas armijas karavīri. Baznīca stipri cieš arī Otrajā pasaules karā, 40. gadu beigās draudze veic daļēju remontu. 50. gados draudze panīkst, pēdējais dievkalpojums dievnamā notiek 1954. gadā. Padomju okupācijas gados tajā izvieto PMK (Pārvietojamā mehanizētā kolona) elektrosadales skapju ražošanas iecirkni. Draudze atjaunojas 1992. gadā, bet sliktā ēkas stāvokļa dēļ līdz 2000. gadu vidum pulcējas Carnikavas Tautas namā "Ozolaine".

Šobrīd baznīcas draudze pulcējas Carnikavā esošajā "Laivu mājā". Baznīcu pārvalda LELB Ādažu draudze ar centru Baltezera baznīcā.


Mihails Ļesnojs

Mihails Ļesnojs (dzimis ) ir Latvijas futbolists, aizsargs. Kopš 2016. atrodas Chelsea F.C. sistēmā.


Roberts Veips

Roberts Veips (dzimis Rīgā) ir Latvijas futbolists, aizsargs. Kopš 2022. gada spēlē Latvijas Virslīgas klubā Valmiera FC.

Veips ir Skonto futbola akadēmijas audzēknis. 2016. gada augustā pievienojās Itālijas kluba Dženovas "Sampdoria" jaunatnes sistēmai. Sākumā spēlēja kluba U-17 komandā, vēlāk pārstāvēja klubu Itālijas "Primavera" jauniešu čempionātā. 2021. gadā spēlēja Itālijas D sērijas komandā Ambrosiana. 2021. gada septembrī atgriezās Latvijā, pievienojoties 1. līgas komandai Auda un palīdzot tai uzvarēt 1. līgas čempionātā. 2022. gada februārī pārgāja uz Virslīgas klubu Valmiera FC.

Spēlējis dažādu vecumu Latvijas jauniešu izlasēs.


Oskars Rubenis

Oskars Rubenis (dzimis ) ir Latvijas futbolists, uzbrucējs. Kopš 2023. gada spēlē Latvijas Virslīgas komandā FS Jelgava.


Bekas

Bekas — beku dzimtas beku ģints sēnes (Boletus); Bekas — beku rindas beku dzimtas sēnes (Boletaceae); Bekas — himēnijsēņu klases beku rindas sēnes (Boletales); Bekas — ciems Lēdmanes pagastā, Lielvārdes novadā; Bekas — 2012. gada filma kurdu valodā (Zviedrija/Somija/Irāka).


Ēku enerģijas simulācija

Ēkas enerģijas simulācijas, ko sauc arī par ēku enerģijas modelēšanu (BEM) (vai enerģijas modelēšanu kontekstā), ir dizaina rīks, kurš raksturo enerģijas plūsmas, kas saistītas ar ēku un prognozē to ietekmi uz komforta parametriem un energoefektivitātes prasībām, izmantojot matemātiskos modeļus.


Žerārs Deulofeu

Žerārs Deulofeu Lasaro (; dzimis ) ir Spānijas futbolists, uzbrucējs, Spānijas futbola izlases dalībnieks. Kopš 2021. gada spēlē Itālijas Serie A komandas Udinese sastāvā.


Spēlmaņu nakts 2016/2017

Spēlmaņu nakts 2016/2017 balvu pasniegšana ceremonija norisinājās , Dailes teātrī. Ceremonijas laikā tika apbalvotas 2016./2017. gada teātra sezonas izrādes un to veidotāji, kā arī pasniegtas balvas par mūža ieguldījumu teātra mākslā un skatītāju simpātijas balvas. Balvas tika pasniegtas 18 kategorijās.

Ceremonijas režisors ir Mārtiņš Meiers, mākslinieks Jānis Noviks un video māksliniece Zane Zelmene. Ceremoniju vadīja aktrises Indra Burkovska un Inese Ramute.

Ceremonijas tiešraide tika translēta LTV1 un Latvijas Radio 1.


Pako Alkasers

Fransisko "Pako" Alkasers Garsija (; dzimis ) ir Spānijas futbolists, uzbrucējs, Spānijas futbola izlases dalībnieks. Kopš 2023. gada spēlē AAE Pro līgas klubā Emirates, kas viņu īrē no Sharjah.


Kātiņš

kāts (deminutīva forma); kātiņš (mikoloģija) — sēnes augļķermeņa stumbrveida daļa; kātiņš (mūzika) — vertikāla svītra pie nots galviņas.


Likā Diņs

Likā Diņs (; dzimis ) ir Francijas futbolists, aizsargs, Francijas futbola izlases dalībnieks. Kopš 2022. gada spēlē Anglijas Premjerlīgas kluba Aston Villa sastāvā.


Hesuss Valjeho

Hesuss Valjeho Lasaro (; dzimis ) ir Spānijas futbolists, aizsargs. Kopš 2023. gada Valjeho pārstāv La Liga komandu Granada CF, kas viņu īrē no Madrides "Real".


Megavati Sukarnoputri

Megavati Sukarnoputri (, dzimusi ) ir Indonēzijas politiķe, no 2001. līdz 2004. gadam bija Indonēzijas prezidente. Viņa ir Indonēzijas pirmā prezidenta Sukarno meita. Megavati bija pirmā sieviete, kas kļuva par Indonēzijas prezidenti. 2004. gadā viņa atkārtoti kandidēja uz Indonēzijas prezidenta amatu, bet vēlēšanās piekāpās Susilo Bambanam Judojono. Arī 2009. gada vēlēšanās viņa zaudēja Judojono.


Megavati

miljons vati (MW, jaudas mērvienība); Megavati Sukarnoputri — Indonēzijas prezidente no 2001. līdz 2004. gadam.


Nūrestāna

Nūrestāna (, Nūristān velâyat) ir viens no Afganistānas vilajetiem. Tas atrodas valsts rietumos un robežojas ar Badahšānas, Pandžšīras, Lagmānas un Konaras vilajetiem, kā arī ar Pakistānu. Vilajeta administratīvais centrs ir Pārūna. Nūrestānā dzīvo aptuveni 140 tūkstoši iedzīvotāju.


Rožu rinda

Rožu rinda, rožveidīgo rinda (Rosales) ir augu rinda, kurā apvienotas 9 līdzīgas augu dzimtas. Pēc ģenētiskajiem pētījumiem rožu rindai vistuvākās ir dižskābaržu rinda un ķirbju rinda. Lielākās rožu rindas dzimtas pēc sugu skaita ir rožu dzimta un nātru dzimta.


Ak, laimīgais!

"Ak, laimīgais!" ir britu režisora Lindsija Andersona 1973. gadā uzņemta filma, kas bija paredzēta kā alegorija par dzīvi kapitālisma sabiedrībā. Galvenās lomas filmā tēlo Malkolms Makdauels un Helēna Mirena. Tā ir triloģijas par Maiku Trevisu otrā daļa. Filma tika iekļauta 1973. gada Kannu kinofestivālā. Tā saņēma divas BAFTA balvas, kā arī tika nominēta "Zelta globusa" balvai.


Nara

Nara (, Nara-shi) ir pilsēta Japānā, Naras prefektūras administratīvais centrs. 2017. gadā pilsētā dzīvoja 357 tūkstoši cilvēku.

No 710. līdz 784. gadam Nara bija Japānas galvaspilsēta. Šajā periodā Nara bija valsts pārvaldes centrs un kultūras centrs. Senās Naras vēsturiskie pieminekļi — budistu tempļi, sintoisma svētnīcas un Lielās Imperatora pils paliekas — sniedz spilgtu priekšstatu par Japānas galvaspilsētas dzīvi 8. gadsimtā. Tā ir viena no UNESCO Pasaules mantojuma vietām Japānā.


Načo Fernandess

Hosē Ignasio Fernandess Iglesiass (; dzimis ), plašāk pazīstams kā Načo (Nacho), ir Spānijas futbolists, aizsargs, Spānijas futbola izlases dalībnieks. Kopš 2011. gada spēlē La Liga kluba Madrides "Real" sastāvā.


Kazemiru

Karlušs Enrike Kazimiru (; dzimis ), plašāk pazīstams kā Kazemiru (Casemiro), ir Brazīlijas futbolists, pussargs, Brazīlijas futbola izlases dalībnieks. Kopš 2022. gada spēlē Anglijas Premjerlīgas kluba Manchester United sastāvā.


Teo Ernandess

Teo Bernārs Fransuā Ernandess (; dzimis ) ir Francijas futbolists, aizsargs. Ernandess pārstāv Itālijas Serie A komandu AC Milan.


Porupe

Porupe (arī Porupīte) ir Mazupes kreisā krasta pieteka Kuldīgas novadā.

Tek ziemeļrietumu virzienā mazapdzīvotā apvidū. Lielākās pietekas - Alkšņvalks, Melnais valks. Ietek Mazupē augšpus Sīdzenieku kapiem. Lejtecē Porupi šķērso valsts autoceļš V1278 (Ciecere—Ikaiši—Vārme).


Mlada Boleslavas apriņķis

Mlada Boleslavas apriņķis () ir Čehijas Centrālčehijas apgabala administratīvā iedalījuma vienība. Robežojas ar Centrālčehijas apgabala Nimburkas apriņķi dienvidos, Prāgas Austrumu apriņķi dienvidrietumos un Melnīkas apriņķi rietumos, Liberecas apgabala Česka Līpas apriņķi ziemeļrietumos, Liberecas apriņķi ziemeļos un Semilu apriņķi ziemeļaustrumos, kā arī Hradeckrālovas apgabala Jičīnas apriņķi austrumos.


Markoss Ljorente

Markoss Ljorente Moreno (; dzimis ) ir Spānijas futbolists, pussargs, Spānijas futbola izlases dalībnieks. Kopš 2019. gada spēlē Madrides "Atletico" sastāvā.


Ašrafs Hakīmi

Ašrafs Hakīmi (; dzimis ) ir Marokas futbolists, aizsargs. Kopš 2021. gada Hakīmi pārstāv Francijas Ligue 1 komandu Paris Saint-Germain.


Džordžs Šolti

Sers Džordžs Šolti (; dzimis kā Ģerģs Šterns () , miris ) bija Ungārijas ebreju izceksmes ungāru/britu orģestra un operas diriģents. Strādājis Minhenes, Frankfurtes un Londonas operās. Ilggadīgs Čikāgas simfoniskā orģestra mākslinieciskais vadītājs. Kļuva par vienu no pazīstamākajiem 20. gadsimta otrās puses diriģentiem. Pazīstams kā romantisma un agrā modernisma mūzikas interprets.


Istalsna (stacija)

Istalsna ir dzelzceļa stacija līnijā Rēzekne II—Zilupe, starp Ludzas un Nerzas stacijām. Stacija atrodas 2 kilometru attālumā no Ludzas novada Isnaudas pagasta apdzīvotas vietas Istalsna.


Robalts

Robalts (arī Robalta, Robalte, Robaltupe, Robaltupīte) ir Ponakstes kreisā krasta pieteka Kuldīgas novadā.

Iztek no Niedres dīķiem. Tek ziemeļrietumu virzienā mazapdzīvotā apvidū. Lielākā pieteka - Piņķenes grāvis. Robaltu nešķērso valsts autoceļi.


Briģi (stacija)

Briģi ir pieturas punkts Ludzas novada Zaļesjes pagastā, līnijā Rēzekne II—Zilupe, starp Nerzas un Zilupes stacijām. Tajā pietur maršruta Rīga—Zilupe—Rīga dīzeļvilcieni. Ap 200 m uz rietumiem no pieturas atrodas gandrīz izzudis ciems Brigi, bet dzelzceļa pretējā pusē atrodas Brigu pagasta centrs ar tādu pašu nosaukumu. Gan no Zilupes, gan Ludzas puses pie pieturas pienāk ceļš, taču pārbrauktuves šajā vietā nav.


Bakova pie Jizeras

Bakova pie Jizeras () ir pilsēta Čehijā, Centrālčehijas apgabala Mlada Boleslavas apriņķī pie Jizeras upes.

Rakstos pirmoreiz minēta 1345. gadā. 1497. gadā ieguva pilsētas tiesības. 1526. gadā pilsēta iekļāvās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā.


Klaudio Abado

Klaudio Abado (; dzimis , miris ) bija itāļu diriģents. Ilggadīgs (no 1968. līdz 1986. gadam) Milānas operas La Scala muzikālais direktors, vēlāk (līdz 1991. gadam) — Vīnes Valsts operas muzikālais direktors. Bija arī Londonas simfoniskā orķestra (no 1979. līdz 1988. gadam) un Berlīnes filharmoniķu (no 1989. līdz 2002. gadam) galvenais diriģents. Tiek uzskatīts par izcilu Gustava Mālera mūzikas interpretu.


Urbāns III

Urbāns III (, dzimis ap 1120. gadu, miris ), īstajā vārdā Umberto Krivelli (Umberto Crivelli), bija Romas pāvests no līdz savai nāvei. Viņa priekštecis bija Lūcijs III.

Umberto Krivelli mācījās Boloņā. 1182. gadā pāvests Lūcijs III viņu iecēla par kardinālu un Milānas arhibīskapu. 1185. gadā kļuva par Romas pāvestu un pieņēma sev vārdu Urbāns III. Pāvesta amatā viņš turpināja savu priekšgājēja strīdu ar Svētās Romas imperatoru Frīdrihu I Barbarosu. Urbāna III māsasdēls vēlāk arī kļuva par pāvestu Celestīnu IV.


Baltijas Vēstures komisija

Baltijas Vēstures komisija (Die Baltische Historische Kommission, BHK) ir 1951. gadā pie Getingenes Universitātes dibināta zinātniska biedrība Baltijas vēstures izpētei. Komisijas arhīvs atrodas Marburgas Herdera institūtā, tā izdod laikrakstu "Forschungen zur baltischen Geschichte" un finansē zinātniskos projektus.

Tajā ir apmēram 60 īstenie un 40 korespondētājlocekļi (pamatā no Baltijas valstīm) un pieci goda locekļi.


Borha Majorals

Borha Majorals Moja (; dzimis ) ir Spānijas futbolists, uzbrucējs. Kopš 2022. gada spēlē La Liga kluba Getafe sastāvā. Iepriekš spēlējis Real Madrid, kur 2018. gadā uzvarējis UEFA Čempionu līgā.


Mateo Kovačičs

Mateo Kovačičs (; dzimis ) ir Horvātijas futbolists, pussargs, Horvātijas futbola izlases dalībnieks. Kopš 2023. gada Kovačičs pārstāv Anglijas Premjerlīgas komandu Manchester City.


Dani Sevaljoss

Daniels Sevaljoss Fernandess ( dzimis ) ir Spānijas futbolists, pussargs. Sevalkoss pārstāv La Liga klubu Madrides "Real".


Lerojs Sanē

Lerojs Sanē (Leroy Sané; dzimis ) ir Vācijas futbolists, pussargs, Vācijas futbola izlases dalībnieks. Kopš 2020. gada spēlē Vācijas Bundeslīgas kluba Minhenes "Bayern" sastāvā.


Krimuldas iela (Rīga)

Krimuldas iela ir neliela skavveida iela Rīgā, Vidzemes priekšpilsētā. Tā atrodas Teikas apkaimē, blakus Gaisa tiltam. Krimuldas iela sākas un beidzas pie Brīvības gatves; ar citām ielām nekrustojas. Ielas garums ir 207 metri. Visā garumā iela ir klāta ar asfalta segumu. Sabiedriskais transports pa ielu nekursē.


Krimuldas iela

Krimuldas iela — iela Daugavpilī; Krimuldas iela — iela Jūrmalā; Krimuldas iela — iela Rēzeknē; Krimuldas iela — iela Rīgā; Krimuldas iela — iela Ventspilī.


Degteri

Degteri ir ciems Ludzas novada Ciblas pagastā. Atrodas pagasta rietumu daļā 1 km no pagasta centra Ciblas, 8 km no novada centra Blontiem un 233 km no Rīgas.


Kozlovski

Kozlovski ir ciems Ludzas novada Ciblas pagastā. Atrodas pagasta centrālajā daļā 1.5 km no pagasta centra Ciblas un 236 km no Rīgas.

Apdzīvotā vieta atrodas pie autoceļa V508.


Voloji

Voloji ir ciems Ludzas novada Ciblas pagastā. Atrodas pagasta ziemeļu dienvidu austrumu rietumu centrālajā daļā 3 km no pagasta centra Ciblas un 235 km no Rīgas.


Kiuti

Kiuti ir ciems Ludzas novada Zvirgzdenes pagastā. Atrodas pagasta rietumu daļā 5 km no pagasta centra Zvirgzdenes un 215 km no Rīgas.

Apdzīvotā vieta atrodas Cirma ezera krastā.


Šalupinki

Šalupinki ir izzudis ciems Ludzas novadā Zvirgzdenes pagastā. Atradās pagasta centrālajā daļā 7 km no pagasta centra Zvirgzdenes un 229 km no Rīgas.

Apdzīvotā vieta atradās Lielā Ludzas ezera krastā. Ciemā teritorijā atrodas valsts kultūras piemineklis Ķīšu kalns.


Vierņi

Vierņi ir ciems Ludzas novada Zvirgzdenes pagastā. Atrodas pagasta rietumu daļā 3.5 km no pagasta centra Zvirgzdenes un 218 km no Rīgas.

Apdzīvotā vieta atrodas pie autoceļa V600.


Andiņi (Andrupenes pagasts)

Andiņi ir ciems Krāslavas novada Andrupenes pagastā. Atrodas pagasta centrālajā daļā 5,4 km no pagasta centra Andrupenes, 9,8 km no Dagdas un 260 km no Rīgas.

Ciema teritorijā atrodas valsts nozīmes arheloģiskais piemineklis Andeņu senkapi un mūsdienu kapsēta Andiņu kapi, kas konfesionāli ir piederīga Dagdas Vissvētās Trīsvienības Romas katoļu baznīcas draudzei.

Ciema ziemeļu daļa iekļaujas Rāznas Nacionālā parka teritorijā un ietilpst Andrupenes ainavu telpā.

Papildus informācija par Andiņu ciemu atrodama Lursoft adrešu katalogā un valsts Zemes dienesta datu publicēšanas portālā.


Brīveri (Andrupenes pagasts)

Brīveri ir ciems Krāslavas novada Andrupenes pagastā. Atrodas pagasta ziemeļu daļā 2.5 km no pagasta centra Andrupenes, 13 km no Dagdas un 219 km no Rīgas. Ciema teritorijā atrodas pilskalns Brīveru Garadkas kalns _ valsts nozīmes arheoloģiskais piemineklis.


Stalīdzāni (Andrupenes pagasts)

Stalīdzāni ir ciems Dagdas novada Andrupenes pagastā. Atrodas pagasta ziemeļu daļā 2 km no pagasta centra Andrupenes, 15 km no novada centra Dagdas un 215 km no Rīgas. Ciema teritorijā atrodas valsts un vietējās nozīmes arheoloģiskie pieminekļi: Stalidzānu Svilušais kalns un Stalidzānu senkapi.


Dauguļi (Andzeļu pagasts)

Dauguļi ir ciems Dagdas novada Andzeļu pagastā. Atrodas pagasta centrālajā daļā 4 km no pagasta centra Andzeļiem, 11 km no novada centra Dagdas un 223 km no Rīgas. Ciema teritorijā atrodas valsts nozīmes arheoloģijas piemineklis — pilskalns Dauguļu Kapču kalns.


Vienšūnas organisms

Vienšūnas organisms ir organisms, kas sastāv no vienas šūnas. Tas nav taksons. Pie vienšūnas organismiem pieder baktērijas, arheji, vienšūņi, vienšūnas aļģes un vienšūnas sēnes. Visus vienšūnas organismus var iedalīt divās grupās: prokariotu vienšūnas organismi (baktērijas, arheji) un eikariotu vienšūnas organismi (pārējie iepriekš nosauktie organismi). Pretējais vienšūnas organismiem ir daudzšūnu organismi. Tiek uzskatīts, ka vienšūnas organismi ir senākās dzīvības formas uz Zemes. Tie esot bijuši uz Zemes pirms 3,8–4,0 miljardiem gadu (Zemes vecums ir 4,5 miljardi gadu).


Kulakova (Andzeļu pagasts)

Kulakova ir ciems Dagdas novada Andzeļu pagastā. Atrodas pagasta centrālajā daļā 1.5 km no pagasta centra Andzeļiem, 8 km no novada centra Dagdas un 229 km no Rīgas.

Apdzīvotā vieta atrodas Ežezera krastā.


Rokoli

Rokoli ir ciems Dagdas novada Andzeļu pagastā. Atrodas pagasta centrālajā daļā 2.5 km no pagasta centra Andzeļiem, 10 km no novada centra Dagdas un 227 km no Rīgas.

Apdzīvotā vieta atrodas Rokolu ezera krastā.


Itālijas prezidentu uzskaitījums

Šajā uzskaitījumā apkopoti Itālijas prezidenti (), kas ir Itālijas valsts vadītāji. Prezidenta amats tika izveidots 1946. gadā.


Itālijas premjerministru uzskaitījums

Šajā uzskaitījumā apkopoti Itālijas premjerministri, oficiāli Ministru padomes priekšsēdētāji, kas ir Itālijas valdības vadītāji. Premjerministra amats tika izveidots 1861. gadā.


Tongiešu valoda

Tongiešu valoda (lea fakatonga) ir austronēziešu valoda, oficiālā valoda Tongā. No 180 tūkstošiem valodas pratēju Tongā dzīvo aptuveni 100 tūkstoši. Pārējie ir emigranti un viņu pēcteči citās valstīs (Jaunzēlandē, Amerikas Savienotajās Valstīs, Austrālijā). Tongiešu valoda ir cieši saistīta ar niuiešu valodu. Tā ir tuva arī citām polinēziešu valodām, piemēram, samoāņu, maoru un havajiešu valodām.


Ģirts Ēcis

Ģirts Ēcis (dzimis ) ir latviešu režisors.

Mācījies Jūrmalas 1. vidusskolā un Rīgas Kinostudijas Kinoaktieru skolā. 1997. gadā absolvējis Latvijas Kultūras akadēmijas aktiermākslas - režijas programmu. 2007. gadā absolvējis Maskavas Dailes teātra skolu – studiju un ieguvis maģistra grādu režijā.

Bijis Jaunā Rīgas teātra aktieris. 2000. gadā ieguvis Spēlmaņu nakts balvu nominācijā "Gada jaunais skatuves mākslinieks".

Kopš 2010. gada režisē izrādes Dailes teātrī.


Vinčestera

Vinčestera (, ) ir pilsēta Apvienotajā Karalistē, Anglijā, Hempšīras grāfistes administratīvais centrs. Vinčestera atrodas 98 km uz dienvidrietumiem no Londonas un 22 km uz ziemeļiem no Sauthemptonas.

Laikos, kad Romas impērija iebruka Lielbritānijā, romieši pašreizējā Vinčesteras vietā izveidoja apmetni Venta Belgarum. Vinčestera ir bijusi Veseksas Karalistes galvaspilsēta, un līdz aptuveni 1200. gadam arī Anglijas Karalistes galvaspilsēta. Pilsētā esošā Vinčesteras katedrāle ir viena no lielākajām katedrālēm Eiropā.


Edmunds Freibergs

Edmunds Freibergs (dzimis Rīgā) ir latviešu režisors, aktieris un pasniedzējs.

1966. gadā beidzis Rīgas 4. vidusskolu. 1970. gadā absolvējis Latvijas Valsts konservatorijas aktierkursu. 1983. gadā konservatoriju absolvējis režisora specialitātē.

No 1970. līdz 1974. gadam bijis Valmieras teātra aktieris un režisors. 1974. gadā kļuvis par Nacionālā teātra aktieri un režisoru. Bijis arī Nacionālā teātra mākslinieciskais vadītājs.

No 1975. līdz 1986. gadam pasniedzis aktiermeistarību Valsts konservatorijas Kultūras un mākslas zinātņu fakultātē. No 1986. līdz 1993. gadam bijis teātra mākslas katedras vadītājs. 1993. gadā kļuvis par aktiermeistarības pasniedzēju Latvijas Kultūras akadēmijas Ekrāna un teātra mākslas nodaļā. 1998. kļuvis par Kultūras akadēmijas profesoru.

Ir Triju Zvaigžņu ordeņa virsnieks.

2011. gadā saņēmis Spēlmaņu nakts balvu nominācijā "Gada aktieris otrā plāna lomā".


Valters Sīlis

Valters Sīlis (dzimis ) ir latviešu režisors.

Absolvējis Latvijas Kultūras akadēmiju dramatiskā teātra režijas specialitātē. Studiju laikā ERASMUS programmas ietvaros devies studēt teātra režiju uz Varšavu.

Ir režisējis izrādes Liepājas teātrī, Dirty Deal Teatro, Nacionālajā teātrī, neatkarīgajā teātrī Skatuve, kā arī festivālā "Homo Novus". Piedalījies teātra "Skatuve" un festivāla "Homo Novus" izrādēs arī kā aktieris.

2020. gadā saņēma Spēlmaņu nakts balvu Gada režisors par izrādēm "Puika, kurš redzēja tumsā", "Finlandizācija" (Latvijas Nacionālais teātris), "Izskatās, ka tu mirsi" (kopā ar Kati Krolli) (Dirty Deal Teatro, Latvijas Jaunā teātra institūts), "Uzvara ir mirklis" (Valmieras vasaras teātra festivāls). Valtera Sīļa iestudētā izrāde "Puika, kurš redzēja tumsā" saņēma Spēlmaņu nakts GRAND PRIX balvu, kā arī balvu "Gada mazās formas izrāde".


Konfederācija

Konfederācija ( — 'līgums', 'vienošanās'), arī valstu savienība vai līga, ir suverēnu valstu apvienošanās kopīgā savienībā uz starptautiska līguma pamata, kurā centrālā (konfederālā) vara ir relatīvi vāja ar visai nelielām pilnvarām. Līdz ar to tās būtība paredz, ka valstis konfederācijas ietvaros nekļūst par pavalstīm kā federatīvā valsts iekārtā, bet drīzāk par dalībvalstīm brīvprātīgā savienībā, kur politiskās pilnvaras galvenokārt tiek nodotas no dalībvalstu varas iestādēm uz centrālo valdību.

Mūsdienās vienas no lielākajām valstu apvienībām, kurās var novērot konfederatīvas attiecības, ir Nāciju Sadraudzība un Neatkarīgo Valstu Sadraudzība. Šāda veida konfederācijas jeb valstu savienības parasti tiek veidotas, lai realizētu kādu konkrētu mērķi, piemēram, īstenotu kopīgu aizsardzību (militāru savienību), ārpolitiku, ekonomiku vai imigrācijas politiku, kur centrālās valdības galvenais uzdevums ir palīdzēt organizēt šos attiecīgos procesus dalībvalstu interesēs.

Pretstats konfederācijām ir federāla un unitāra valsts, kur federatīva valsts iekārta paredz visas politiskās pilnvaras kopīgi sadalīt starp centrālo (federālo) un vietējo pavalstu varām (ASV), kamēr unitārā valsts iekārtā ir tikai viena centrālā valsts vara, no kuras pilnvarām pilnībā ir atkarīgas visas vietējās valsts varas iestādes (Latvija).


Savienība

savienība (organizācija) — organizācija, kurā ietilpst personas, uzņēmumi kopīgu mērķu realizēšanai, valstu savienība, laulība — divu cilvēku noslēgta savienība ģimenes veidošanai, parasti starp vīrieti un sievieti.


Aprobavci

Aprobavci ir ciems Dagdas novada Asūnes pagastā. Atrodas pagasta rietumu daļā 7 km no pagasta centra Asūnes, 2 km no novada centra Dagdas un 233 km no Rīgas.

Apdzīvotā vieta atrodas Dagdas ezera krastā.


Klabauci

Klabauci ir ciems Dagdas novada Asūnes pagastā. Atrodas pagasta dienvidu daļā 2 km no pagasta centra Asūnes, 11 km no novada centra Dagdas un 240 km no Rīgas.

Apdzīvotā vieta atrodas pie vietējā autoceļa V606 (Dagda – Asūne – Vorzova). Ciema teritorijā atrodas valsts nozīmes arheoloģijas piemineklis - Klabauču pilskalns un vietējās nozīmes arheoloģijas piemineklis - Klabauču senkapi (Turku kapi).


Reiņi (Asūnes pagasts)

Reiņi ir ciems Dagdas novada Asūnes pagastā. Atrodas pagasta dienvidu daļā 4 km no pagasta centra Asūnes, 11 km no novada centra Dagdas un 237 km no Rīgas.


Alženova

Alženova ir ciems Dagdas novada Dagdas pagastā. Atrodas pagasta centrālajā daļā 4 km no pagasta centra Ozoliņiem, 2 km no novada centra Dagdas un 233 km no Rīgas.

Apdzīvotā vieta atrodas pie vietējā autoceļa V619 (Dagda_Pauļukalns).

Ciema teritorijā atrodas vietējās nozīmes arheoloģijas piemineklis - Alžinovas apmetne.


Purpļi

Purpļi ir ciems Dagdas novada Dagdas pagastā. Atrodas pagasta centrālajā daļā 3 km no pagasta centra Ozoliņiem, 2 km no novada centra Dagdas un 230 km no Rīgas.

Apdzīvotā vieta atrodas Purpļu ezera krastā. Ciemā atrodas Dagdas pilskalns.


Jurkova

Jurkova ir ciems Dagdas novada Ezernieku pagastā. Atrodas pagasta centrālajā daļā 2 km no pagasta centra Ezerniekiem, 11 km no novada centra Dagdas un 233 km no Rīgas.

Apdzīvotā vieta atrodas pie reģionālā autoceļa P55 (Rēzekne_Dagda).

Ciema teritorijā atrodas valsts nozīmes arheoloģijas piemineklis - Jurkovas senkapi (Turku kalns).


Piļori

Piļori ir ciems Dagdas novada Ezernieku pagastā. Atrodas pagasta rietumu daļā 2 km no pagasta centra Ezerniekiem, 12 km no novada centra Dagdas un 231 km no Rīgas.

Apdzīvotā vieta atrodas pie vietējā autoceļa V616 (Dagda_Andzeļi_Ezernieki), Ežezera krastā.

Ciema teritorijā atrodas valsts nozīmes arheoloģijas piemineklis - Piļoru senkapi I, II


Pontogi

Pontogi ir ciems Dagdas novada Ezernieku pagastā. Atrodas pagasta austrumu daļā 4 km no pagasta centra Ezerniekiem, 14 km no novada centra Dagdas un 237 km no Rīgas.

Apdzīvotā vieta atrodas pie reģionālā autoceļa P52 (Ploski_Zilupe_Šķaune_Ezernieki).

Ciema teritorijā atrodas vietējās nozīmes arheoloģijas piemineklis - Pontagu senkapi.


Posova

Posova ir ciems Dagdas novada Ķepovas pagastā. Atrodas pagasta dienvidu daļā 6 km no pagasta centra Neikšāniem, 19 km no novada centra Dagdas un 249 km no Rīgas.

Apdzīvotā vieta atrodas pie vietējā autoceļa V606 (Dagda_Asūne_Vorzova).

Ciema teritorijā atrodas vietējās nozīmes arheoloģiskais piemineklis - Posovas senkapi (Kapu kalniņš).


Vorzova (Ķepovas pagasts)

Vorzova ir ciems Dagdas novada Ķepovas pagastā. Atrodas pagasta dienvidu daļā 6 km no pagasta centra Neikšāniem, 20 km no novada centra Dagdas un 250 km no Rīgas.

Apdzīvotā vieta atrodas pie vietējā autoceļa V606 (Dagda_Asūne_Vorzova).

Ciema teritorijā atrodas valsts nozīmes arheoloģiskais piemineklis — Vorzovas senkapi un mūsdienu kapsēta — Vorzovas kapi, kas konfesionāli ir piederīga Asūnes Svētā Krusta paaugstināšanas Romas katoļu baznīcas draudzei.


Bogdāni (Konstantinovas pagasts)

Bogdāni ir ciems Dagdas novada Konstantinovas pagastā. Atrodas pagasta austrumu daļā 5 km no pagasta centra Konstantinovas, 6 km no novada centra Dagdas un 232 km no Rīgas.


Kubuļniški

Kubuļniški ir ciems Dagdas novada Konstantinovas pagastā. Atrodas pagasta dienvidu daļā 4 km no pagasta centra Konstantinovas, 12 km no novada centra Dagdas un 224 km no Rīgas.

Apdzīvotā vieta atrodas pie autoceļa Sivera ezera krastā.


Saldi

Saldi ir ciems Dagdas novada Konstantinovas pagastā. Atrodas pagasta centrālajā daļā 5 km no pagasta centra Konstantinovas, 10 km no novada centra Dagdas un 222 km no Rīgas.

Ciema teritorijā atrodas valsts nozīmes arheoloģijas piemineklis - Saldu Piliņgore-pilskalns un senkapi.


Mazurova

Mazurova ir ciems Dagdas novada Šķaunes pagastā. Atrodas pagasta dienvidu daļā 7 km no pagasta centra Šķaunes, 22 km no novada centra Dagdas un 249 km no Rīgas.


Rubuļi (Šķaunes pagasts)

Rubuļi ir ciems Dagdas novada Šķaunes pagastā. Atrodas pagasta dienvidu daļā 9 km no pagasta centra Šķaunes, 20 km no novada centra Dagdas un 247 km no Rīgas. Ciema teritorijā atrodas Rubuļu pilskalns.


Muraniški

Muraniški ir ciems Dagdas novada Svariņu pagastā. Atrodas pagasta rietumu daļā 10 km no pagasta centra Svarinciem, 4 km no novada centra Dagdas un 235 km no Rīgas.

Apdzīvotā vieta atrodas pie vietējā autoceļa V619 (Dagda_Pauļukalns).

Ciema teritorijā atrodas valsts nozīmes arheoloģiskais piemineklis - Muranišķu apmetne un senkapi (Cīmota).


Neikšāni (Svariņu pagasts)

Neikšāni ir ciems Dagdas novada Svariņu pagastā. Atrodas pagasta austrumu daļā 4 km no pagasta centra Svarinciem, 15 km no novada centra Dagdas un 245 km no Rīgas.

Ciema teritorijā atrodas vietējās nozīmes arheoloģiskais piemineklis - Neikšānu senkapi.


Reiniki (Svariņu pagasts)

Reiniki ir ciems Dagdas novada Svariņu pagastā. Atrodas pagasta centrālajā daļā 2 km no pagasta centra Svarinciem, 11 km no novada centra Dagdas un 239 km no Rīgas Čaušicas krastos.

Ciema teritorijā atrodas valsts nozīmes arheoloģiskais piemineklis - Reiņiku senkapi.


Fon Belovi

Fon Belovi () ir sena Meklenburgas dižciltīgo dzimta, kas 18. gadsimtā ieceļojusi arī Latvijā un ierakstīta Vidzemes bruņniecības matrikulā. Ir arī vairākas krievu muižnieku Belovu dzimtas, kuru pirmsākumi meklējami Krievijas cara Mihaila Fjodoroviča valdīšanas laikā 17. gadsimtā.


Žagas

Žagas, žagošanās ir ritmisks process cilvēka ķermenī, kurā diafragma savelkas un atslābst, radot raksturīgu skaņu. Diafragmas saraušanās brīdī rodas pēkšņa ieelpa, kas šo skaņu izsauc. Žagas ir smadzeņu nekontrolēts process, diafragmas saraušanos rada centrālās nervu sistēmas īpatnības. Līdz galam žagu cēloņi nav izpētīti. Ļoti reti žagas ir kādas slimības simptoms.


Rubinauci

Rubinauci ir ciems Dagdas novada Svariņu pagastā. Atrodas pagasta dienvidu daļā 10 km no pagasta centra Svarinciem, 9 km no novada centra Dagdas un 240 km no Rīgas.

Ciema apkārtnē atrodas valsts nozīmes arheoloģiskais piemineklis - Rubenaucu pilskalns.


Veiziniški

Veiziniški ir ciems Dagdas novada Svariņu pagastā. Atrodas pagasta rietumu daļā 8 km no pagasta centra Svarinciem, 7 km no novada centra Dagdas un 238 km no Rīgas.

Apdzīvotā vieta atrodas pie vietējā autoceļa V619 (Dagda_Pauļukalns), Dagdas ezera krastā.

Ciema teritorijā atrodas vietējās nozīmes arheoloģiskais piemineklis - Veizinišķu apmetne.


Persijas kampaņa

Persijas kampaņa bija Osmaņu, Krievijas un Britu impēriju karadarbība Pirmā pasaules kara ietvaros, kas, ignorējot Persijas neitralitāti, noritēja galvenokārt irāņu Azerbaidžānā, Persijas centrā un Mezopotāmijas pierobežā. Karadarbība Persijā notika Kaukāza operācijas un Mezopotāmijas operācijas ietvaros no 1914. gada decembra līdz Mudrosas pamiera noslēgšanai 1918. gada 30. oktobrī.


Edgars Niklasons

Edgars Niklasons (dzimis Rīgā) ir latviešu dramaturgs un režisors.

2011. gadā absolvējis Latvijas Kultūras akadēmiju, kur ieguvis bakalaura grādu teātra, kino un TV dramaturģijā. 2014. gadā Kultūras akadēmijā ieguvis maģistra grādu mākslās.

Māca kulturoloģiju Rīgas Teikas vidusskolā. Kopš 2014. gada ir teātra mākslas studijas "Te13" vadītājs. Ir režisējis izrādes Latvijas Leļļu teātrī, Rīgas Teikas vidusskolā, festivālā "Lampa", Ed. Smiļģa Teātra muzejā un Turcijā. Veidojis dramaturģiju vairākos projektos.


Itālijas fronte (1915—1918)

Itālijas fronte Pirmā pasaules kara ietvaros izveidojās mūsdienu Itālijas ziemeļos, kad Itālijas karaliste izlēma uzbrukt Austroungārijai. Kaujas no 1915. gada līdz 1918. gadam notika sarežģītos Alpu kalnu apstākļos un noveda pie milzīgiem kareivju un civiliedzīvotāju upuriem.


Galvāni (Ambeļu pagasts)

Galvāni ir ciems Augšdaugavas novada Ambeļu pagastā. Atrodas pagasta rietumu daļā 1 km no pagasta centra Ambeļiem, 26 km no novada centra Daugavpils un 196 km no Rīgas.


Gļinaruča

Gļinaruča ir ciems Augšdaugavas novada Ambeļu pagastā. Atrodas pagasta austrumu daļā 6 km no pagasta centra Ambeļiem, 28 km no novada centra Daugavpils un 203 km no Rīgas.

Apdzīvotā vieta atrodas pie autoceļa V676.


Lauku Ļāperi

Lauku Ļāperi ir ciems Augšdaugavas novada Ambeļu pagastā. Atrodas pagasta austrumu daļā 5 km no pagasta centra Ambeļiem, 28 km no novada centra Daugavpils un 201 km no Rīgas.

Apdzīvotā vieta atrodas pie autoceļa V676. Ciema teritorijā atrodas Leperu pilskalns.


Lielā Baranovska

Lielā Baranovska ir ciems Augšdaugavas novada Ambeļu pagastā. Atrodas pagasta rietumu daļā 1 km no pagasta centra Ambeļiem, 26 km no novada centra Daugavpils un 196 km no Rīgas. Ciema teritorijā atrodas Baranaukas pilskalns.


Skromoni

Skromoni ir ciems Augšdaugavas novada Ambeļu pagastā. Atrodas pagasta centrālajā daļā 3 km no pagasta centra Ambeļiem, 27 km no novada centra Daugavpils un 199 km no Rīgas. Ciema teritorijā atrodas pilskalns - Greitas kalns.


Vecie Stupeliški

Vecie Stupeliški ir ciems Augšdaugavas novada Ambeļu pagastā. Atrodas pagasta centrālajā daļā 4 km no pagasta centra Ambeļiem, 30 km no novada centra Daugavpils un 199 km no Rīgas.


Karadarbība Āzijā un Klusajā okeānā (Pirmais pasaules karš)

Karadarbība Āzijā un Klusajā okeānā Pirmā pasaules kara laikā notika, lai Antantes valstis ar savu Āzijas koloniju un sabiedroto valstu palīdzību varētu iekarot Vācijas impērijas kolonijas šajā reģionā. Lielākā sauszemes operācija bija vācu Ķīnas kolonijas Cingtao aplenkums. Pārējās kaujas notika galvenokārt uz jūras vai saistījās ar vācu Jaungvinejas un daudzo salu arhipelāgu pakāpenisku pakļaušanu.


Fašodas incidents

Fašodas incidents apzīmē franču un britu koloniālo interešu konfliktu Sudānas vidienē 1898. gadā, kas īsu laiku draudēja ar kara izcelšanos starp abām koloniālajām lielvalstīm.

Šajā laikā, lai arī Sudāna formāli bija pakļauta Ēģiptei, kas pati bija nonākusi Britu impērijas pakļautībā, tās teritoriju vairākus gadus kontrolēja islāmistu dumpinieki, kurus briti sakāva 1898. gadā.

Kamēr britu impērija cerēja izveidot nepārtrauktu sauszemes koloniju joslu no Kairas līdz Keiptaunai, Francijas koloniālā impērija no Rietumāfrikas centās izplesties Āfrikas vidienē, abu lielvaru interešu virzieniem krustojoties Fašodā. Dodoties no Gabonas franču 140 vīru liela vienība Žana Batista Maršāna vadībā 1898. gada 10. jūlijā sasniedza Fašodu, paceļot Francijas karogu virs pamesta ēģiptiešu forta drupām.

Tikmēr britu spēki Herberta Kičenera vadībā no Ēģiptes dodoties lejup pa Nīlu, iznīcināja Sudānas dumpiniekus un devās tālāk uz Fašodu, ko sasniedza 18. septembrī. Abi karavadoņi vienojās, ka Fašodā var plīvot Francijas, Lielbritānijas un Ēģiptes karogi, kamēr konfliktu atrisinās abu valstu politiķi. Francijas Trešā republika, kurai interesēja savienība ar Lielbritāniju pret Vācijas impēriju, piekāpās, 4. novembrī pavēlot Maršānam pamest Fašodu, vienlaikus saglabājot teritoriālās pretenzijas uz reģionu. 1899. gada 21. martā abas valstis vienojās, ka Nīlas un Kongo upju baseinu robeža iezīmēs arī abu valstu interešu robežu.


Frederiks Nanings

Frederiks Nanings (; dzimis , miris ) bija nīderlandiešu šaha problēmists un šaha žurnālists.

Pēc profesijas skolotājs.


Stīvens Krauders

Stīvens Bleiks Krauders (; dzimis , Mičiganā, ASV ) ir kanādiešu izcelsmes amerikāņu konservatīvais politikas komentētājs, aktieris un komiķis. Viņš ir raidījuma Louder with Crowder vadītājs, kurā tiek aplūkotas ziņas, popkultūra un politika. Raidījums tiek straumēts YouTube un Conservative Review straumēšanas mājaslapā CRTV; mājaslapā LouderWithCrowder.com kā arī portālos Facebook, SoundCloud, iTunes un virszemes radio. Viņš ir bijušais televīzijas kanāla Fox News korespondents, regulārs viesis raidījumā TheBlaze, PBS bērnu animācijas filmas Arthur balss aktieris un ir bieži redzams raidījumos "Glenn Beck Programme" un "The Dana Show".


Džoels Makheils

Džoels Edvards Makheils (; dzimis Romā, Itālijā) ir amerikāņu komiķis, aktieris, rakstnieks, televīzijas producents un televīzijas personība. Viņš ir pazīstams ar televīzijas raidījuma The Soup vadīšanu un Džefa Vingera lomu NBC/Yahoo! seriālā Community. Viņš ir filmējies filmās "Spiegu bērni 4: Visu laiku pasaulē" (2011) un "Teds" (2012), kā arī CBS raidījumā The Great Indoors.


Norišige Kanai

Norišige Kanai (金井 宣茂, Kanai Norishige, dzimis 1976. gada decembrī) ir Japānas Aerokosmisko pētījumu aģentūras (JAXA) kosmonauts, ārsts.

2002. gadā Kanai absolvēja Nacionālo Aizsardzības medicīnas koledžu. Pēc tam viņš bija ārsts Japānas pašaizsardzības spēkos. 2004. gadā Kanai apguva niršanas medicīnas kursu un kļuva par niršanas medicīnas virsnieku. 2006. gadā ASV viņš ieguva Jūras kara flotes nirēja kvalifikāciju.

2009. gada 12. septembrī Norišige Kanai uzņemts JAXA kosmonautu vienībā. Viņš kopā ar Takuju Oniši un Kimiju Jui devās uz ASV, kur kopā ar NASA 20. astronautu iesaukumu izgāja astronautu vispārējās sagatavošanas kursu. 2011. gada jūlijā viņš ieguva NASA astronauta kvalifikāciju.

Norišige Kanai pirmo reizi devās kosmosā 2017. gada decembrī ar kosmosa kuģi Sojuz MS-07 kopā ar Antonu Škapļerovu un Skotu Tinglu. Viņš bija SKS 54. un 55. lidojuma inženieris. Lidojums kosmosā beidzās 2018. gada jūnijā.


Pirmais pasaules karš Āfrikā

Pirmais pasaules karš Āfrikā norisinājās gandrīz visās kontinenta daļās, karadarbībai iedaloties Eiropas koloniālo valstu uzbrukumiem Vācijas impērijas kolonijām, un Eiropas koloniālajiem kariem pret vietējo iedzīvotāju brīvības cīņām Lībijā, Somālijā, Sudānā u.c. Karadarbības laikā Vācija, karojot pret Britu impēriju, Francijas koloniālo impēriju, Beļģu Kongo un Portugāles koloniālo impēriju, zaudēja visas savas kolonijas - Kamerūnu, Togolandi, Vācu Dienvidrietumu Āfriku (Namībija) un Vācu Austrumāfriku (Tanzānija u.c.).


Brenteļiški

Brenteļiški ir ciems Augšdaugavas novada Biķernieku pagastā. Atrodas pagasta austrumu daļā 8 km no pagasta centra Biķerniekiem, 26 km no novada centra Daugavpils un 205 km no Rīgas.

Apdzīvotā vieta atrodas Baltass upes krastā.


Pipari (Dubnas pagasts)

Pipari ir ciems Augšdaugavas novada Dubnas pagastā. Atrodas pagasta austrumu daļā 3 km no pagasta centra Dubnas, 24 km no novada centra Daugavpils un 187 km no Rīgas.


Svilišķi

Svilišķi ir ciems Augšdaugavas novada Dubnas pagastā. Atrodas pagasta austrumu daļā 4 km no pagasta centra Dubnas, 25 km no novada centra Daugavpils un 188 km no Rīgas.


Jaunušāni

Jaunušāni ir ciems Augšdaugavas novada Līksnas pagastā. Atrodas pagasta dienvidu daļā 6 km no pagasta centra Līksnas, 7 km no novada centra Daugavpils un 182 km no Rīgas.

Apdzīvotā vieta atrodas Daugavas upes krastā.


Munciški

Munciški ir ciems Augšdaugavas novada Līksnas pagastā. Atrodas pagasta ziemeļu daļā 12 km no pagasta centra Līksnas, 25 km no novada centra Daugavpils un 168 km no Rīgas.

Apdzīvotā vieta atrodas pie autoceļa A6.


Ribaki

Ribaki ir ciems Augšdaugavas novada Līksnas pagastā. Atrodas pagasta rietumu daļā 3 km no pagasta centra Līksnas, 11 km no novada centra Daugavpils un 180 km no Rīgas.

Apdzīvotā vieta atrodas Daugavas upes krastā.


Markova (Naujenes pagasts)

Markova ir ciems Augšdaugavas novada Naujenes pagastā. Atrodas pagasta austrumu daļā 11 km no pagasta centra Naujenes, 22 km no novada centra Daugavpils un 205 km no Rīgas. Ciems atrodas Daugavas lokos, pie Putānu upītes ietekas Daugavā. Putānu upītes krastā — Markovas pilskalns, to iespējams apmeklēt, izejot Markovas izziņas taku; nepilna kilometra attālumā no Markovas — Slutišku vecticībnieku sādža.


Melderiški

Melderiški ir ciems Augšdaugavas novada Naujenes pagastā. Atrodas pagasta austrumu daļā 12 km no pagasta centra Naujenes, 25 km no novada centra Daugavpils un 206 km no Rīgas.

Apdzīvotā vieta atrodas pie autoceļa A6, Puniškas upes krastos.


Nitiši

Nitiši ir ciems Augšdaugavas novada Naujenes pagastā. Atrodas pagasta dienvidu daļā 5 km no pagasta centra Naujenes, 12 km no novada centra Daugavpils un 200 km no Rīgas.

Apdzīvotā vieta atrodas Daugavas upes krastā.


Rudāni

Rudāni ir ciems Augšdaugavas novada Naujenes pagastā. Atrodas pagasta dienvidu daļā 8.5 km no pagasta centra Naujenes, 19 km no novada centra Daugavpils un 204 km no Rīgas.


Vecpils (Naujenes pagasts)

Vecpils ir ciems Augšdaugavas novada Naujenes pagastā, Daugavas lokos. Atrodas pagasta centrālajā daļā 2 km no pagasta centra Naujenes, 13 km no novada centra Daugavpils un 198 km no Rīgas.

Apdzīvotā vieta atrodas pie autoceļa V703.

Vecpilī, Daugavas krastā, atrodas Vecpils (Naujenes) pilskalns ar vēsturiskās Dinaburgas pils drupām un maketu.


Vecračina

Vecračina ir ciems Daugavas labajā krastā Augšdaugavas novada Naujenes pagastā. Atrodas pagasta austrumu daļā 13 km no pagasta centra Naujenes, 24 km no novada centra Daugavpils un 208 km no Rīgas.


Židina

Židina ir ciems Augšdaugavas novada Naujenes pagastā. Atrodas pagasta austrumu daļā 11 km no pagasta centra Naujenes, 23 km no novada centra Daugavpils un 206 km no Rīgas.

Apdzīvotā vieta atrodas pie autoceļa A6.


Mālgals

Mālgals ir ciems Augšdaugavas novada Nīcgales pagastā. Atrodas pagasta rietumu daļā 4 km no pagasta centra Nīcgales, 33 km no novada centra Daugavpils un 161 km no Rīgas.

Apdzīvotā vieta atrodas pie autoceļa A6.


Kaķīši (Sventes pagasts)

Kaķīši ir ciems Augšdaugavas novada Sventes pagastā. Atrodas pagasta austrumu daļā 1.5 km no pagasta centra Sventes, 8 km no novada centra Daugavpils un 183 km no Rīgas.

Apdzīvotā vieta atrodas pie autoceļa A14.


Elerne

Elerne ir ciems Augšdaugavas novada Tabores pagastā. Atrodas pagasta ziemeļu daļā 3,5 km no pagasta centra Tabores, 12 km no novada centra Daugavpils un 199 km no Rīgas.

Apdzīvotā vieta atrodas pie autoceļa V705. Veidojusies ap vēsturisko Elkšņu muižu (Gut Ellern). Elernes katoļu baznīcas tuvumā Daugavpils hidroelektrostacijas celtniecības uzsākšanas laikā notika aizsargdambja uzbēruma veidošanas darbi.


Lasenberga

Lasenberga ir ciems Augšdaugavas novada Tabores pagastā. Atrodas pagasta rietumu daļā 4 km no pagasta centra Tabores, 5 km no novada centra Daugavpils un 195 km no Rīgas.


Čistjakova

Gaļina Čistjakova (Галина Чистякова; 1962) — krievu vieglatlēte; Tamāra Čistjakova (Тамара Чистякова; 1986) — Krievijas FIDE meistare šahā.


Sarkaņi (Vaboles pagasts)

Sarkaņi ir ciems Augšdaugavas novada Vaboles pagastā. Atrodas pagasta dienvidu daļā 4 km no pagasta centra Vaboles, 13 km no novada centra Daugavpils un 179 km no Rīgas.


Ezerstarpi

Ezerstarpi ir ciems Augšdaugavas novada Višķu pagastā. Atrodas pagasta ziemeļu daļā 11 km no pagasta centra Špoģiem, 36 km no novada centra Daugavpils un 193 km no Rīgas.

Apdzīvotā vieta atrodas pie autoceļa V683, Ārdavas ezera krastā.


Maskovskaja

Maskovskaja ir ciems Augšdaugavas novada Višķu pagastā. Atrodas pagasta centrālajā daļā 5 km no pagasta centra Špoģiem, 26 km no novada centra Daugavpils un 193 km no Rīgas.

Apdzīvotā vieta atrodas pie autoceļa V676, Višķu ezera krastā.


Ostrova (Višķu pagasts)

Ostrova ir ciems Augšdaugavas novada Višķu pagastā. Atrodas pagasta austrumu daļā 5,5 km no pagasta centra Špoģiem, 28 km no novada centra Daugavpils un 193 km no Rīgas.

Apdzīvotā vieta atrodas pie autoceļa V762, Boltaru ezera krastā.


Obodrīti

Obodrīti jeb abotrīti (, ) bija Elbas slāvu (dēvētu arī par vendiem) cilšu apvienība, kas no 8. līdz 12. gadsimtam izveidoja savu valsti tagadējās Meklenburgas un austrumu Holšteinas teritorijā.

Pie obodrītu cilšu apvienības piederēja vagri (), travnjani (Travnjanen, travnjane), polabieši (Polaben, polabi), kesinieši (Kessiner, chizzini), varnovieši (Warnower, warnavi), circipani (Zirzipanen, circipanien), smeldingi (Smeldinger, smeldingi), betenieši (Bethenzer, bytenici) un linoni (Linonen).


Kāršu spēle

Kāršu spēle ir jebkura spēle ar spēļu kārtīm. Starp izplatītākajām kāršu spēlēm ir acīte, pokers un bridžs. Latvijā izplatīta kāršu spēle ir zole. Kāršu spēles ir arī tās spēles, kur izmanto nestandarta kārtis, piemēram, Uno vai Pokémon Trading Card Game. Ja kāršu spēles spēlē uz naudu vai citu laimestu, tad tās kļūst par azartspēlēm.


Ķīnas Republika (1912—1949)

Ķīnas Republika apzīmē haotisku posmu Ķīnas vēsturē no 1911. gada 10. oktobra revolūcijas līdz Ķīnas Tautas Republikas proklamēšanai 1949. gada 1. oktobrī. Ķīnas Republika Taivānā sevi uzskata par šīs republikas turpinājumu. Pastāvēšanas laikā Ķīnas Republika par savām teritorijām uzskatīja arī Krievijas Impērijas (vēlāk PSRS) atkarībā nonākušo Mongoliju, japāņu iekaroto Taivānu un Mandžūriju, kā arī vairākas strīdīgās un autonomas teritorijas Centrālāzijā un Himalajos, no kuriem lielākās bija Tibeta un Siņdzjana.

Republiku pasludināja 1912. gada 1. janvārī, un tās pastāvēšanas pirmajos piecos gados bija divi neveiksmīgi mēģinājumi atjaunot impēriju. Pēc Beijaņas armijas komandiera, prezidenta (1912-15), imperatora (1915-16) Juaņa Šikaja nāves centrālā valsts vara sadalījās vairāku reģionālo militāro grupējumu rokās, kas veidoja tā saukto Beijaņas valdību. No Pekinas padzītā revolūcijas vadoņa Suna Jatsena atbalstītāji izveidoja varas bāzi Ķīnas dienvidu piekrastē, no kuras Čans Kaiši 1926. gadā sāka Ziemeļu karagājienu, lai apvienotu valsti Gomiņdan partijas varā.

Nankinas desmitgades laikā no 1927. līdz 1937. gadam Ķīnas centrālajā daļā Gomiņdans centās strauji attīstīt un reformēt valsti, lai arī partijas varu nepārtraukti apdraudēja iekšējie un ārējie militārie konflikti, lielākie no kuriem bija pilsoņu karš ar Mao Dzeduna komunistiem un Japānas Impērijas iebrukums. No 1931. gada Japāna iekaroja lielus Ķīnas ziemeļu, centra un dienvidu rajonus, kuru pārvaldei izveidoja vairākas vasaļvalstis. Pēc Japānas kapitulācijas 1945. gadā ātri atsākās Ķīnas pilsoņu karš starp Gomiņdana nacionālistiem un komunistiem, kurā uzvaru guva Mao Dzeduna vadītie komunisti, 1949. gadā piespiežot Čanu Kaiši ar atbalstītājiem bēgt uz Taivānu.


Maska

Maska ir uzliktnis uz sejas, kurā attēlota kāda būtne, dzīvnieks vai cilvēks. Maskai ir parasti ir izgriezti divi caurumi acīm, lai tās lietotājs varētu caur tiem skatīties. Maskas var kalpot arī kā dekors. Galvenais maskas mērķis ir tās lietotājam palikt anonīmam. No aizvēsturiskiem laikiem maskas izmanto dažādu rituālu, ceremoniju vai praktisku iemeslu dēļ. Mūsdienās tās izmanto arī karnevālos un masku ballēs.


Maska (nozīmju atdalīšana)

maska — uzliktnis sejai; maska — datorzinātnē neliels daudzums datu, kurus var izmantot kā šablonu; "Maska" — 1994. gada amerikāņu supervaroņu filma; gāzmaska; kosmētiskā maska; medicīniskā maska.


Siltumizolācija

Siltumizolācijas materiāls ir tāds celtniecības materiāls, kuru lieto, lai pasargātu ēku vai atsevišķu telpu no siltuma zudumiem. Celtniecībā, lietojot siltumizolācijas materiālus, rodas iespēja samazināt ēku konstrukciju biezumu, to svaru, materiālu daudzumu un izmaksas. Siltumizolācijas uzdevums ir pasargāt telpu no aukstuma ziemā un pārkaršanas vasarā. Mūsu klimatiskajos apstākļos pret aukstumu pasargātām telpām pārkaršana no saules iedarbības nedraud, bet pārkaršana var draudēt telpām, kuras paredzētas apdzīvošanai tikai vasarā (verandas, vasarnīcas u. tml.).


Pāce (Dundagas pagasts)

Pāce () ir ciems Talsu novada Dundagas pagastā. Izvietojies pagasta rietumu daļā pie autoceļa P77 4,5 km no pagasta centra Dundagas, 38 km no novada centra Talsiem un 125 km no Rīgas Pāces un Baložezera (Pāces dīķa jeb dzirnavezera) krastā. Uz dzirnavezera salas - Pāces pilskalns.


Roznieku grāvis

Roznieku grāvis ir Ventas labā krasta pieteka Kuldīgas novadā.

Tek rietumu virzienā. Lielākā pieteka - Buntu grāvis. Ietek Ventā augšpus Kumbru mājām. Roznieku grāvi šķērso valsts autoceļš V1278 (Ciecere—Ikaiši—Vārme).


Bela pie Bezdezas

Bela pie Bezdezas () ir pilsēta Čehijā, Centrālčehijas apgabala Mlada Boleslavas apriņķī.

Rakstos pirmoreiz minēta 1264. gadā un tajā pašā gadā tai piešķirtas pilsētas tiesības. Iesākumā pilsēta cieta no ūdens trūkuma, tāpēc 1304. gadā ar karaļa Vāclava II lēmumu tā tika pārcelta pie Belas upes. 1526. gadā pilsēta iekļāvās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā.

Bela pie Bezdezas ir šahistu, brāļu Ludeka Pahmana (Luděk Pachman, 1924—2003) un Vladimīra Pahmana (Vladimír Pachman, 1918—1984) dzimtā pilsēta.


Hulegu

Hulegu (, Hulegu, dzimis , miris ), arī Hulagu, bija mongoļu valdnieks (hans), kas vadīja mongoļu karagājienus Dienvidrietumāzijā. Viņš bija Čingishana mazdēls, viņa vecākā dēla Tolui dēls, Hubilaja un Munkes brālis. Hulegu kļuva par pirmo jaunizveidotās valsts Ilhanāta valdnieku, kas tika izveidota aptuveni mūsdienu Irānas teritorijā.

Hulegu 1258. gadā aplenca un iekaroja Bagdādi, tādēļ pilsēta uz laiku zaudēja arābu pasaules galvenā centra statusu. Bagdādē gāja bojā vairāki simti tūkstoši pilsētas aizstāvju un iedživotāju. 1260. gadā Hulegu iebruka Sīrijā, uzbrūkot arī Damaskai.


Aleksandrs Kuzņecovs

Aleksandrs Kuzņecovs (; dzimis , miris ) bija padomju šaha problēmists.

Pēc nodarbošanās bija Maskavas dekoratīvās dārzsaimniecības tehniķis, vēlāk — prečzinis.


Daniels Barenboims

Daniels Barenboims (, ; dzimis ) ir Argentīnas ebreju izcelsmes pianists un diriģents.

No 1975. līdz 1989. gadam bija Parīzes orķestra (Orchestre de Paris) muzikālais direktors. No 1991. līdz 2006. gadam — Čikāgas simfoniskā orķestra muzikālais direktors, bet no 2007. līdz 2014. gadam — Milānas operas La Scala muzikālais vadītājs. No 1992. gada ir Berlīnes Valsts operas un Berlīnes Valsts kapellas muzikālais direktors.

Būdams Argentīnas, Izraēlas, Palestīnas un Spānijas pilsonis, Barenboims ir pazīstams kā Izraēlas palestīniešu politikas kritiķis. 1999. gadā Seviļā nodibināja Rietumu-Austrumu divāna orģestri, kurā uzstājas Tuvu Austrumu arābu valstu un Izraēlas jaunie mūziķi. Kā politisku žestu Izraēlā atskaņojis Riharda Vāgnera mūziku.

Barenboims ieguvis septiņas Grammy balvas, kā arī daudzus citus apbalvojumus.

No 1967. līdz viņas nāvei 1987. gadā bija precējies ar britu čellisti Žaklīnu di Prē, no 1988. gada precējies ar pianisti Jeļenu Baškirovu.


Džungļu grāmata

"Džungļu grāmata" () ir angļu rakstnieka Radjarda Kiplinga stāstu kolekcija, kas izdota 1894. gadā. Stāstu galvenais tēls ir cilvēkbērns Mauglis, kuru Indijas mežos (džungļos) uzaudzinājuši vilki. Lielākā daļa no tēliem ir dzīvnieki, piemēram, tīģeris Širhans un lācis Balu. Darbība norisinās Indijas mežos, grāmatā vairākas reizes pieminēta pilsēta Seoni, kas atrodas Madhjas Pradēšas štatā.

Grāmata vairākas reizes izdota latviešu valodā (1936. gadā, 1958. gadā, 1982. gadā (sērijā "Stāsti par dabu"), 2000. gadā (sērijā "Sprīdīša bibliotēka"), 2005. gadā (sērijā "Lasītprieks!").

Grāmatai ir divas daļas — "Pirmā džungļu grāmata" un "Otrā džungļu grāmata". Tajās ietilpst arī stāsti, kas nav saistīti ar galveno sižeta līniju par Maugli. Daži no tiem, piemēram, "Riki-tiki-tavi" ir izdoti arī atsevišķās grāmatās.


Ziemeļu karagājiens

Ziemeļu karagājiens, arī Ziemeļu ekspedīcija bija Ķīnas Republikas Gomiņdana partijas Nacionālās revolucionārās armijas karagājiens no 1926. līdz 1928. gadam Čana Kaiši vadībā, ar mērķi pakļaut politiski sašķeltās Ķīnas centrālās un ziemeļu piekrastes provinces Gomiņdana varai. Dienvidos bāzētais Gomiņdans, zināms arī kā Nacionālisti, vērsās pret Pekinu kontrolējošo Beijaņas valdību un provinču autonomajiem militārajiem režīmiem, formāli atjaunojot Ķīnas vienotību.

Karagājiens noritēja divos posmos, ko izraisīja Gomiņdana sašķelšanās 1927. gada aprīlī labajā un kreisajā spārnā. To izraisīja Čana Kaiši organizētie komunistu slaktiņi, kas izbeidza 1923. gadā PSRS iespaidā izveidoto Pirmo vienoto fronti ar komunistiem. Politisko un militāro neveiksmju dēļ Čans Kaiši bija spiests uz laiku atkāpties no Nacionālās revolucionārās armijas vadītāja amata, taču atguva to 1928. gada janvārī. Gomiņdana militārie panākumi lika tam pieslieties arī daļai no provinču militārajiem režīmiem, bet Pekinas Beijaņas valdību kontrolējošajam Čžanam Czoliņam bēgt uz Mandžūriju, kur viņu nogalināja japāņi. Čžana Czoliņa dēls 1928. gada jūnijā paziņoja, ka viņa kontrolētā Mandžūrija atzīs Gomiņdana Naņdzjinas valdību, tā izbeidzot Ziemeļu karagājienu.


Sarma (nozīmju atdalīšana)

Sarma, dabas parādība Sarma (ciems) Sarma (personvārds), personvārds latviešu vārdadienu kalendārā


Regīna Teisla-Pokorna

| nodarbošanās = šahiste | dzimums = S }}

Regīna Teisla-Pokorna (Regina Theissl-Pokorná''; dzimusi Regīna Pokorna () Bratislavā) ir Slovākijas starptautiskā lielmeistare šahā (2000), kas kopš 2015. gada pārstāv Austriju.


Beijaņas valdība

Beijaņas valdība ir neformālais Pekinā bāzētās Ķīnas Republikas nosaukums laikā no 1912. līdz 1928. gadam, lai arī biežāk attiecināts uz laiku pēc Juaņa Šikaja nāves 1916. gadā. Valstī formāli darbojās 1912. gada konstitūcija, parlaments un prezidents, bet īstā vara piederēja konfliktējošiem virsnieku grupējumiem, kas pieņēma visus svarīgākos lēmumus. Šajos gados Beijaņas valdībai bija septiņi prezidenti, piecas pagaidu valdības, 34 premjerministri, 25 valdības, pieci parlamenti. Beijaņas valdības posmu izbeidza Čana Kaiši vadītais Ziemeļu karagājiens, kas formāli apvienoja valsti Naņdzjinā bāzētās valdības rokās.

Valdības nosaukums cēlies no Juaņa Šikaja vadītās Beijaņas (Ziemeļu jūru) armijas, no kuras virsniekiem nāca lielākā daļa šī laika politisko darboņu. Pēc Juaņa Šikaja nāves 1916. gadā, virsnieku grupējumi sagrāba varu provincēs, turpmākos desmit gadus pavados savstarpējās cīņās par varu Pekinā. Ietekmīgākie bija Aņhui, Žili un Feņtjaņas grupējumi. Savstarpējo konfliktu likvidēšanai 1917. gadā viens no grupējumiem mēģināja tronī atjaunot pēdējo imperatoru Puji, taču šo mēģinājumu sagrāva divās nedēļās. Turpmāk valdību kontrolēja Aņhui grupējums, kuru 1920. gadā sakāva Feņtjaņas un Žili alianse, starp kurām 1922. un 1924. gadā izcēlās savstarpēji kari. Žili grupējumu atbalstīja Rietumvalstis, bet Feņtjaņas grupējumu Japāna. Pirmajā abu grupējumu karā uzvarējušais Feņtjaņas grupējums zaudēja 70 000 kritušo un ievainoto. 1924. gada karā Žili grupējums sākotnēji ieņēma Pekinu, taču drīz to zaudēja.

Šīs nebeidzamās cīņas novājināja visus grupējumus, padarot Beijaņas valdību rīcības nespējīgu, un paverot ceļu Gomiņdan Ziemeļu ekspedīcijai 1926. gadā. Provinces Pekinai nesūtīja nodokļu ieņēmumus, un tā varēja balstīties tikai uz ārzemju tirdzniecības koncesiju maksājumiem, sāls nodokli un muitas ieņēmumiem, kā arī ārvalstu kredītiem. Centrālās varas vājums pavēra ceļu ekonomikas uzplaukumam piekrastes pilsētās, īpaši Šanhajā, kā arī radīja atbalstu nacionālistiem, kas aizstāvēja valsts apvienošanu stingras centrālās varas rokās.


Ploješti

Ploješti (, ) ir pilsēta Rumānijā, Prahovas žudeca administratīvais centrs. 2021. gadā pilsētā dzīvoja 180 540 tūkstoši iedzīvotāju, devītā lielākā Rumānijas pilsēta. Ploješti atrodas 65 km uz ziemeļiem no Rumānijas galvaspilsētas Bukarestes. Ploješti ir nozīmīgs transporta mezgls, kas savieno Bukaresti ar Transilvāniju un Moldovu.


Quattro (četru riteņu piedziņas sistēma)

Quattro (no itāļu valodas — 'četri') ir automašīnu zīmola Audi lietots apzīmējums ar pilnpiedziņas sistēmu aprīkotām automašīnām. Quattro ir viens no tradicionālajiem piedziņas veidiem.

Vārds "quattro" ir reģistrēta preču zīme Audi AG, Vācijas automobiļu rūpniecības koncerna Volkswagen Group meitasuzņēmumam.


4motion

4motion ir Volkswagen AG reģistrēta preču zīme, ko izmanto tikai Volkswagen automobiļiem, kas aprīkoti ar četru riteņu piedziņas sistēmu. Volkswagen iepriekš ir izmantojis terminu "Syncro" saviem pilnpiedziņas modeļiem.

No Volkswagen grupas citu marku "quattro" nomenklatūra tiek izmantota 4WD Audi automašīnām. Māsas uzņēmumi Škoda pēc modeļa nosaukuma vienkārši izmanto nomenklatūru "4x4", Seat modeļeim izmanto "4" vai "4drive", bet Porsche tikai izmanto "4".

Neviena no iepriekš minētajām preču zīmēm neattiecas uz kādu konkrētu pilnpiedziņas sistēmu vai tehnoloģiju, kas tiek izmantota. Parasti Volkswagen izmantoto Haldex vilces sajūga sistēmu savos "4motion" modeļos, kuros automobiļa dzinējs novietots šķērsvirzienā. Attiecībā uz modeļiem, kuriem dzinējs novietots garenvirzienā, viņi izmantoto uz Torsen diferenciāli balstītu pilnpiedziņas sistēmu.


Patriks Rotfuss

Patriks Džeimss Rotfuss (; dzimis 1973. gada 6. jūnijā) ir amerikāņu rakstnieks. Viņš ir vislabāk pazīstams ar savu sēriju "Karaļkāvēja hronikas", kas saņēma vairākas balvas, tai skaitā 2007. gada "Quill Award" par viņa debijas romānu "Vēja vārds".


Nials Horans

Nials Džeimss Horans (, dzimis ) ir īru mūziķis, kurš sākotnēji bija grupas One Direction dalībnieks, bet kopš 2016. gada viņš darbojas kā solo mākslinieks, jo grupa uz laiku ir pārtraukusi darbību.


Valsts Rīgas Operetes teātris

Valsts Rīgas Operetes teātris bija operetes teātris Latvijā, kas pastāvēja no 1963. līdz 1992. gadam. Operetē darbojās atsevišķas latviešu un krievu trupas.


Southwestern

Southwestern Advantage ir uzņēmums, kas piesaista un apmāca koledžu, universitāšu un augstskolu studentus pārdošanā un līderībā. Studenti izmantojot tiešās pārdošanas metodes, pārdod izglītojošas grāmatas ģimenēm ar bērniem ASV, Kanādā un Apvienotajā Karalistē. Studenti, kas piedalās programmā, ir neatkarīgi un savu darbu plāno paši. Studenti strādā kā pašnodarbinātie, nevis uzņēmuma darbinieki.

Southwestern Advantage ir daļa no Southwestern Family Of Companies, kas ir viens no vecākajiem un lielākajiem privātajiem uzņēmumiem Tenesijas štatā, ASV, kuru veido 29 dažādi uzņēmumi.


Ernests Kārkliņš

Ernests Kārkliņš (1868—1961), pseidonīms Zeltmatis, bija latviešu skatuves mākslas pedagogs un rakstnieks. Pirmās profesionālās latviešu aktieru skolas izveidotājs un vadītājs (1916—1938).


Nankinas desmitgade

Nankinas desmitgade ir Ķīnas Republikas vēstures posms no 1927. līdz 1937. gadam, kad Gomiņdan bruņoto spēku vadītāja Čana Kaiši kontrolētās valdības galvaspilsēta atradās Nankinā (Naņdzjina). Desmitgadi aizsāka Ziemeļu karagājiens, kas izbeidza Beijaņas valdības pastāvēšanu, un tā beidzās Otrā Ķīnas—Japānas kara sākumā, kad valdība bēga no Nankinas. Par spīti vājās un korumpētās valdības pūlēm, šajā laikā Ķīnas republikā turpinājās politiskā un ekonomiskā nestabilitāte, ko pastiprināja Japānas impērijas iebrukums ziemeļos.


Benžamēns Mendī

Benžamēns Mendī (; dzimis ) ir Francijas futbolists, aizsargs, Francijas futbola izlases dalībnieks. Kopš 2023. gada spēlē Francijas 1. līgas komandā Lorient.


Tosins Adarabiojo

Abdulnasirs Oluvatosins Adarabiojo (Abdul-Nasir Oluwatosin Adarabioyo; dzimis ) ir nigēriešu izcelsmes Anglijas futbolists, aizsargs. Kopš 2020. gada Adarabiojo pārstāv Anglijas Premjerlīgas komandu Fulham FC.


Oleksandrs Zinčenko

Oleksandrs Zinčenko (; dzimis ) ir Ukrainas futbolists, kurš spēlē gan aizsarga, gan pussarga pozīcijā Anglijas Premjerlīgas kluba Arsenal sastāvā un Ukrainas izlasē.

Zinčenko karjeru sāka Krievijas Premjerlīgas komandā Ufa, bet 2016. gadā pievienojās Mančestras "City", par samaksu aptuveni 1,7 miljonu mārciņu apmērā. Būdams daudzpusīgs spēlētājs, viņš savu karjeru sāka kā uzbrūkošais pussargs, taču, galu galā, Pepa Gvardiolas vadībā kļuva par kreisās malas aizsargu. Kopā ar klubu viņš izcīnīja četrus Premjerlīgas titulus, četrus EFL kausus un FA kausu. 2022. gada jūlijā viņš pārcēlās uz Arsenal, par samaksu 30 miljonu mārciņu apmērā.

Kopš 2015. gada, kā pilntiesīgs Ukrainas izlases spēlētājs, Zinčenko pārstāvēja savu valsti UEFA Euro 2020 turnīrā.


Fils Fodens

Filips Volters Fodens (; dzimis ) ir Anglijas futbolists, pussargs, kurš spēlē Anglijas Premjerlīgas kluba Manchester City sastāvā un Anglijas izlasē.

Fodena izrāviens profesionālajā futbolā notika 2017. gadā, kad viņš ieguva FIFA U-17 Pasaules kausa Zelta bumbu pēc Anglijas veiksmīgās kampaņas 2017. gada U-17 Pasaules kausā.

Fodens kluba rindās ir aizvadījis vairāk nekā 200 spēles, izcīnot četrpadsmit godalgas, tostarp kontinenta "zelta hetriku" 2022.–2023. gadā, un kļūstot par jaunāko Premjerlīgas uzvarētāja medaļas ieguvēju 2018. gadā.


Brāhīms Diass

Brāhīms Abdelkāders Diass (; dzimis ) ir Spānijas futbolists, uzbrūkošais pussargs. Pašlaik (2023) parstāv Spānijas La Liga klubu Real Madrid.


Niklass Zīle

Niklass Zīle (; dzimis ) ir Vācijas futbolists, aizsargs, Vācijas futbola izlases dalībnieks. Kopš 2022. gada spēlē Bundeslīgas kluba Dortmundes "Borussia" sastāvā.


Huans Bernats

Huans Bernats Velasko (; dzimis ) ir Spānijas futbolists, aizsargs, Spānijas futbola izlases dalībnieks. Kopš 2023. gada spēlē Portugāles Premjerlīgas kluba Benfica sastāvā, kas viņu īrē no Parīzes "Saint-Germain".


Korentēns Toliso

Korentēns Toliso (; dzimis ) ir Francijas futbolists, pussargs, Francijas futbola izlases dalībnieks. Kopš 2022. gada spēlē Francijas Ligue 1 kluba Lionas "Olympique" sastāvā.


Kingslijs Komans

Kingslijs Komans (Kingsley Coman; dzimis ) ir Francijas futbolists, kas parasti spēlē malējā pussarga pozīcijā, Francijas futbola izlases dalībnieks. Pašlaik (2023) spēlē Vācijas Bundeslīgas kluba Minhenes "Bayern" sastāvā.


Skapstu valks

Skapstu valks ir Klūgas kreisā krasta pieteka Kuldīgas novadā un Saldus novadā.

Tek austrumu-ziemeļaustrumu virzienā. Ietek Klūgā mežainā apvidū. Skapstu valku nešķērso valsts autoceļi.


Huans Kvadrado

Huans Giljermo Kvadrado Beljo (; dzimis ) ir Kolumbijas futbolists, pussargs, Kolumbijas futbola izlases dalībnieks. Kopš 2023. gada Kvadrado pārstāv Itālijas A sērijas komandu Internazionale.


Benātki pie Jizeras

Benātki pie Jizeras () ir pilsēta Čehijā, Centrālčehijas apgabala Mlada Boleslavas apriņķī pie Jizeras upes.

Rakstos pirmoreiz minēta 1259. gadā. 14. gadsimtā pilsētas tiesības Benātkiem tika pārceltas no Vecajiem Benātkiem (Staré Benátky). 1526. gadā pilsēta iekļāvās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā.

Pie pilsētas atrodas Bernātku pils, kurā 17. gadsimta sākumā Tiho Brahe iekārtoja savu observatoriju. Šeit pie viņa viesojās un strādāja par asistentu Johanness Keplers. Mūsdienās pilī iekārtots rotaļlietu muzejs.

Benātki pie Jizeras ir mūziķu, brāļu Franča Bendas (Franz Benda, 1709 - 1786), Johana Georga Bendas (Johann Georg Benda, 1713 – 1752), Georga Antona Bendas (Georg Anton Benda, 1722 – 1795) un Jozefa Bendas (Joseph Benda, 1724 – 1804) dzimtā pilsēta.


Žaklīna di Prē

Žaklīna di Prē (; dzimusi , mirusi ) bija britu čelliste. Viens no redzamākajiem čella māksliniekiem 20. gadsimta vidū un pirmā sieviete, kas kļuva par čellisti - starptautisku zvaigzni. Slimības (izkaisītās sklerozes) dēļ pārtrauca mūziķes karjeru 1979. gadā. No 1967. līdz nāvei 1987. gadā bija precējusies ar argentīniešu diriģentu Danielu Barenboimu.


Realitātes šovs

Realitātes šovs ir televīzijas žanrs, kurā tiek pārraidīti reāli notikumi, bieži nav izstrādāts scenārijs un piedalās cilvēki, kas nav profesionāli aktieri. Vispasaules popularitāti žanrs ieguva 20. gadsimta 90. gados un 21. gadsimta sākumā, pateicoties šoviem Big Brother un Survivor.


Duglašs Kosta

Duglašs Kosta di Souza (; dzimis ) ir Brazīlijas futbolists, pussargs, Brazīlijas futbola izlases dalībnieks. Kopš 2022. gada pārstāv MLS līgas komandu Losandželosas "Galaxy".


Kvadvo Asamoā

Kvadvo Asamoā (; dzimis ) ir bijušais Ganas futbolists, pussargs, Ganas futbola izlases dalībnieks.

Profesionāla futbolista karjeru sāka 2008. gadā Itālijas klubā Udinese. No 2012. līdz 2018. gadam spēlēja Juventus sastāvā, sešas reizes izcīnot Itālijas čempiontitulu. 2018. gada jūlijā pārgāja uz citu A sērijas klubu — Internazionale.

Ganas izlases sastāvā ir piedalījies divos FIFA Pasaules kausa finālturnīros (2010., 2014), kā arī četrās Āfrikas Nāciju kausa izcīņās.


Marko Pjaca

Marko Pjaca (; dzimis ) ir Horvātijas futbolists, pussargs, Horvātijas futbola izlases dalībnieks. Kopš 2023. gada Pjaca spēlē Horvātijas līgas komandā Rijeka.


Rodrigo Bentankurs

Rodrigo Bentankurs (; dzimis ) ir Urugvajas futbolists, pussargs. Kopš 2022. gada spēlē Anglijas Premjerlīgas kluba Tottenham Hotspur sastāvā.


Markiņoss

Markiņoss (; dzimis ) ir Brazīlijas futbolists, aizsargs. Kopš 2013. gada spēlē Parīzes "Saint-Germain" sastāvā.


Lukass Moura

Lukass Rodrigiss Moura da Silva (; dzimis ) ir Brazīlijas futbolists, pussargs, Brazīlijas futbola izlases dalībieks. Kopš 2023. gada Moura spēlē Brazīlijas kluba São Paulo sastāvā.


Tomā Menjē

Tomā Menjē (; dzimis ) ir Beļģijas futbolists, aizsargs, Beļģijas futbola izlases dalībnieks. Kopš 2020. gada spēlē Vācijas Bundeslīgas kluba Dortmundes "Borussia" sastāvā.

Beļģijas futbola izlases sastāvā spēlējis 2018. gada FIFA Pasaules kausā.


Džovani Lo Selso

Džovani Lo Selso (Giovani Lo Celso; dzimis ) ir Argentīnas futbolists, uzbrūkošais pussargs. Kopš 2020. gada Lo Selso spēlē Anglijas Premjerlīgas kluba Tottenham Hotspur sastāvā.


Levēns Kurzava

Levēns Kurzava (Layvin Kurzawa; dzimis ) ir Francijas futbolists, aizsargs, Francijas futbola izlases dalībnieks. Kopš 2015. gada spēlē Francijas 1. līgas kluba Parīzes "Saint-Germain" sastāvā.


Adrjēns Rabjo

Adrjēns Rabjo (; dzimis ) ir Francijas futbolists, pussargs. Rabjo pārstāv Itālijas Serie A komandu Turīnas "Juventus" un Francijas futbola izlasi.


Havjers Pastore

Havjers Matiass Pastore (; dzimis ) ir Argentīnas futbolists, pussargs, Argentīnas futbola izlases dalībnieks. Kopš 2023. gada spēlē Kataras kluba Qatar SC sastāvā.


Dinotopija

"Dinotopija" () ir no trim sērijām sastāvošs Walt Disney Television un Hallmark Entertainment 2002. gadā uzņemts miniseriāls. Tā pirmizrāde notika kanālā ABC 2002. gada 12. maijā. Seriāla darbība norisinās izdomātā pasaulē Dinotopijā, kur līdzās dzīvo cilvēki un saprātīgi dinozauri. Seriāla sižets balstīts uz amerikāņu rakstnieka Džeimsa Gērnija (James Gurney) grāmatām, taču atšķirībā no tām darbība notiek mūsdienās. Seriāla kopējais garums ir 4 stundas.


Dzintra Klētniece

Dzintra Klētniece (dzimusi Rīgas apriņķa Jumpravas pagastā; mirusi ) bija latviešu teātra un kino aktrise un režisore.


Sudrabgrāvis

Sudrabgrāvis ir Ventas labā krasta pieteka Kuldīgas novadā.

Tek ziemeļaustrumu virzienā. Ietek Ventā augšpus Sumatas ietekas. Sudrabgrāvi nešķērso valsts autoceļi.


Viļa Ģelbes iela

Viļa Ģelbes iela ir iela Rīgā, Vidzemes priekšpilsētā, Teikas apkaimē. Viļa Ģelbes iela sākas krustojumā ar Brīvības gatvi un beidzas krustojumā ar vēsturisko Biķernieku ielu, ar citām ielām nekrustojoties. Iela sastāv no 2 braukšanas joslām, tās garums ir aptuveni 150 metru. Viļa Ģelbes iela ir vienvirziena (privātā autotransporta kustība tikai Biķernieku ielas virzienā). No 2022. gada 23. augusta sabiedriskajam transportam iela kļuva par divvirzienu.


Rīgas Svētā Antona Romas katoļu baznīca

Rīgas Svētā Antona baznīca ir Romas Katoļu Baznīcas dievnams Ķengaragā, Latgales ielā 309a. Tā ir viena no jaunākajām katoļu baznīcām Latvijā, uzcelta 2015. gadā, to iesvētot arhibīskapam Zbigņevam Stankevičam. Pēc ilgiem gadiem, kad Rīgas Sv. Antona draudze atradās bez savas baznīcas, 2012. gadā tika uzsākta jaunās baznīcas celtniecība. Pašlaik Sv. Antona draudze ir viena no lielākajām Rīgas katoļu draudzēm. Tās celtniecības izmaksu lielāko daļu ziedoja draudze un citi ticīgie. Pēc Baznīcas uzcelšanas ir atvieglota arī citu Rīgas katoļu dievnamu pastorālā kalpošana, sevišķi Sv. Franciska baznīcai, kurš bija līdz 2015. gadam vienīgais katoļu dievnams Maskavas priekšpilsētā un apkalpoja arī ticīgos no Ķengaraga. Pašlaik draudzes prāvests ir Oļģerts Daļeckis.


Nāvessods ASV

Nāvessoda izpilde ir aizliegta vairāk nekā pusē pasaules valstu, bet Amerikas Savienotajās Valstīs šis soda veids vēl aizvien tiek izpildīts 28 štatos, ASV Samoa, federālās valdības un militārajā jurisdikcijā. Vairākumā no ASV štatiem, neskatoties uz kritisko viedokli par šo soda veidu, tie vēl joprojām ir iekļauti likumos. Lai gan 28 štati ir saglabājuši nāvessodu, tikai septiņos no šiem nāvessodi tiek reāli izpildīti. Sociologs Dāvids Garlands (David Garland) uzskata, ka Amerikā šis sods veids ir īpašs, jo tas ir galvenais no soda veidiem, kurš tiek izpildīts galvenokārt tikai Amerikas rietumos.

Kopš 1999. gada, kad Amerikā ieslodzīto skaits, kuriem tika piespriests nāvessods, bija vislielākais, ir krietni mazinājies, savukārt citās pasaules valstīs - palielinājies par 54%. Liela daļa amerikāņu atbalsta nāvessoda piešķiršanu un tā izpildi, bet, balstoties pēc 2016. gada Dāvida Mascī (David Masci) veiktā pētījuma datiem, var secināt, ka pēdējo gadu laiku atbalsts Amerikas Savienoto Valstu pilsoņu vidū ir dramatiski krities. ASV vismaz 4% cilvēku, kuriem tiek piespriests nāvessods, nav pastrādājuši noziegumu, par kuru viņiem piešķirts attiecīgais sods.


Kīrans Tripjērs

Kīrans Džons Tripjērs (; dzimis ) ir Anglijas futbolists, aizsargs. Kopš 2022. gada spēlē Anglijas Premjerlīgas kluba Newcastle United FC sastāvā.


Davinsons Sančess

Davinsons Sančess Mina (; dzimis ) ir Kolumbijas futbolists, aizsargs, Kolumbijas futbola izlases dalībnieks. Kopš 2023. gada spēlē Turcijas Superlīga kluba Stambulas "Galatasaray" sastāvā.


Sons Hinmins

Sons Hinmins (; dzimis ) ir Dienvidkorejas futbolists, kas var spēlēt gan pussarga, gan uzbrucēja pozīcijā, Dienvidkorejas futbola izlases dalībnieks. Kopš 2015. gada spēlē Anglijas Premjerlīgas kluba Tottenham Hotspur sastāvā.


Eriks Lamela

Eriks Manuels Lamela (; dzimis ) ir Argentīnas futbolists, pussargs, Argentīnas futbola izlases dalībnieks. Kopš 2021. gada spēlē Spānijas La Liga kluba Sevilla FC sastāvā.


Musa Sisoko

Musa Sisoko (; dzimis ) ir maliešu izcelsmes Francijas futbolists, pussargs, Francijas futbola izlases dalībnieks. Kopš 2022. gada spēlē Francijas Ligue 1 kluba Nantes sastāvā.


Musa Dembelē (futbolists, dzimis 1987. gadā)

Musa Dembelē (; dzimis ) ir bijušais Beļģijas futbolists, pussargs, Beļģijas futbola izlases dalībnieks.

2009. gadā kopā ar AZ Alkmaar komandu izcīnījis Nīderlandes Eredivisie čempionu titulu. 2010. gadā pārcēlies uz Angliju, kur pievienojies Fulham vienībai. Tomēr vislielāko daļu Anglijas posmā aizvadījis Tottenham Hotspur, kur spēlējis no 2012. līdz 2019. gadam. Vēlāk pievienojies Ķīnas komandai Guangzhou City.


Harijs Vinkss

Harijs Vinkss (; dzimis ) ir Anglijas futbolists, pussargs. Kopš 2023. gada spēlē Anglijas čempionāta kluba Leicester City sastāvā.


Djego Godins

Djego Godins (; dzimis ) ir bijušais Urugvajas futbolists, aizsargs, Urugvajas futbola izlases dalībnieks.


Džodija Vitakere

Džodija Oklenda Vitakere (; dzimusi ) ir angļu aktrise. Viņa kļuva pazīstama 2006. gadā ar debiju filmā Venus, par kuru saņēma Britu neatkarīgā kino balvu (British Independent Film Award) un nomināciju Satellite Award balvai. Vēlāk viņa tika uzslavēta par lomām kulta zinātniskās fantastikas filmā Attack the Block, seriāla Black Mirror epizodē The Entire History of You un sērojošās mātes lomu filmā Broadchurch.

2017. gada 16. jūlijā BBC paziņoja, ka Vitakere kļūs par Trīspadsmito Doktori un pirmo Doktoru — sievieti Lielbritānijas televīzijas seriālā Doctor Who. Seriālā viņa pirmo reizi parādījās 2017. gada Ziemassvētku sērijā Twice Upon a Time, kad Divpadsmitais Doktors (Pīters Kapaldi) atjaunojās Trīspadsmitās Doktores tēlā. Vitakeres piedalīšanās seriālā sākās tā vienpadsmitajā sezonā 2018. gada oktobrī.


Augusts Sukuts

Augusts Sukuts (dzimis 1947. gada 14. maijā Rīgā, miris 2017. gada 25. decembrī Rīgā) bija latviešu kinorežisors, scenārists un producents. Kinofestivāla "Arsenāls" dibinātājs un vadītājs.


Modelēšanas māls

Modelēšanas māls ir jebkura veidojamo materiālu grupa, ko izmanto veidošanā, tostarp tēlniecībā (skulptūru veidošanā). Materiālu sastāvs un ražošanas procesi ievērojami atšķiras. Ir keramikas māls, eļļas bāzes māls, polimēru māls, papīra māls.


Stjažkina

Stjažkina (; vīriešu dzimtē Stjažkins (Стяжкин)) ir krievu cilmes uzvārds. Cilvēki ar šo uzvārdu: Anna Stjažkina (Анна Стяжкина; 1997) — Krievijas šahiste; Olga Stjažkina (Ольга Стяжкина; 1970) — Krievijas šahiste.


Filipi Luišs

Filipi Luišs Kasmirskis (; dzimis ) ir bijušais Brazīlijas futbolists, aizsargs, Brazīlijas futbola izlases dalībnieks.


Emre Džans

Emre Džans (; dzimis ) ir turku izcelsmes Vācijas futbolists, pussargs, Vācijas futbola izlases dalībnieks. Kopš 2020. gada spēlē Vācijas Bundeslīgas kluba Dortmundes "Borussia" sastāvā.


Sandro Vāgners

Sandro Vāgners (; dzimis ) ir bijušais Vācijas futbolists, uzbrucējs, Vācijas futbola izlases dalībnieks.


Silvija Raluka Sgarča

Silvija Raluka Sgarča (; dzimusi Drobetā-Turnuseverinā) ir Rumānijas starptautiskā meistare šahā (2011).


European Hit Radio Top 100 (2017)

Šis ir European Hit Radio 2017. gada noslēguma Top 100. Tops tika atskaņots radiostacijā European Hit Radio piektdien, 2017. gada 29. decembrī plkst. 10.00. Topu vadīja DJ Roberts Lejasmeijers. Nezināmu iemeslu dēļ radio ēterā izskanējušajā topā netika iekļautas gada pirmās piecas nedēļas. Šeit iespējams aplūkot, kāds izskatās EHR 2017. gada Top 100, ņemot vērā visus 2017. gada Top 40 rezultātus.


Eņģeļa pasts

"Eņģeļa pasts" ir NSUS biedrības (No Sirds Uz Sirdi) dibināts labdarības projekts. Idejas autore un projekta vadītāja ir Līga Uzulniece (NSUS biedrības dibinātāja un vadītāja). Projekta mērķis — iepriecināt un uzmundrināt Latvijas pansionātos, aprūpes centros vai savās mājās mītošos seniorus un arī jaunāka gada gājuma cilvēkus ar vēstulēm un apsveikuma kartītēm, kuras rakstītas tikai ar roku un saņemtas tikai pa pastu (ar pasta zīmogu), kā senākos laikos.

Projektam attīstoties, radās "Eņģeļa pasts" projekta otra daļa "Eņģeļa pasts "... arī vecie cilvēki sapņo"", kura ietvaros līdzcilvēki tiek aicināti piepildīt Latvijas pansionātos, aprūpes centros vai mājās mītošo senioru un jaunāka gada gājuma cilvēku kvēlākos sapņus.

01.10.2018. NSUS biedrība dibināja SIA "Eņģeļa pasts" (vienotais reģ. Nr. 40203171920), kas būs, kā sociālais uzņēmums ar mērķi - sociāli mazaizsargāto personu grupu labklājības veicināšanas projektu organizēšana.


Žuau Mariu

Žuau Mariu Navals da Košta Eduardu (; dzimis ) ir Portugāles futbolists, pussargs, Portugāles futbola izlases dalībnieks. Pašlaik (2023) spēlē Portugāles Premjerlīgas klubā Lisabonas "Benfica".


Mērce

Mērce ir šķidra vai daļēji šķidra piedeva ēdieniem. To izmanto, lai mainītu ēdiena garšu un izskatu. Vispārīgi mērces var iedalīt divās grupās: saldajās mērcēs, kuras pievieno saldajiem ēdieniem, un mērcēs, kas paredzētas otrajam ēdienam. Pie mērcēm var pieskaitīt arī kečupu, majonēzi, sojas mērci, sinepes un citus produktus.


Rouza Marija

Rouza Marija (, dzimusi mirusi ) bija amerikāņu aktrise, dziedātāja un komiķe.

Plašāk zināma ar savu lomu CBS komēdijā The Dick Van Dyke Show.

Rouza Marija nomira 2017. gada 28. decembrī savās mājās Losandželosā, 94 gadu vecumā.


Kritiskais gājiens

Kritiskais gājiens ir termins šaha kompozīcijā, kas apzīmē tālšāvējas (kritiskās) figūras gājienu, kuru izdarot tā šķērso krustpunktu (kritisko lauciņu), kurā pēc tam to aizsedz cita figūra (piemēram, iemūrēšanai). Tiek izmantots gan balto, gan melno figūru spēlē un tas ir Grimšova, Novotnija un citu šaha kompozīcijas tēmu sastāvdaļa.

Terminu ieviesuši Johanness Kocs un Kārlis Kokelkorns 1903. gadā publicētajā darbā Das Indische Problem (Indiešu uzdevums).


Pelēkais mušķērājs

Pelēkais mušķērājs (Muscicapa striata) ir neliela auguma mušķērāju dzimtas (Muscicapidae) dziedātājputns, kas sastopams Eiropā, Āzijā un Āfrikā. Tam ir piecas pasugas.


Aleksanders Melgalvis Andreasens

Aleksanders Melgalvis Andreasens (, dzimis Hāmarā) ir Norvēģijas futbolists. Viņa vectēvs ir no Latvijas.


Norvēģijas kauss futbolā

Norvēģijas kauss futbolā () ir Norvēģijas Futbola asociācijas rīkots izslēgšanas spēļu turnīrs, kurā komandas no Norvēģijas cīnās par Norvēģijas kausu. Tas tika pirmo reizi izspēlēts 1902. gadā, kas to padara par vecāko futbola turnīru valstī. Turnīru bieži dēvē vienkārši par Cupen ("Kauss") vai NM, kas ir saīsinājums no Norgesmesterskap ("Norvēģijas čempionāts"). Atšķirībā no citām valstīm, Norvēģijā tieši kausa ieguvējs, nevis līgas (Eliteserien) uzvarētājs, tiek pasludināts par nacionālo čempionu.

Kauss


CoinJoin

CoinJoin ir Bitcoin transakciju anonimizācijas metode, ko pirmais aprakstīja Gregorijs Maksvels. Tās pamatprincips ir, ka vairāku neatkarīgu transakciju ieejas un izejas tiek apvienotas vienā transakcijā, kā rezultātā nav vairs iespējams skaidri pateikt, nauda no kuras ieejas ir tikusi nosūtīta uz kuru izeju. CoinJoin izmantošana kādas blokķēdes ietvaros palielina anonimitāti ne tikai tiem lietotājiem, kas to izmanto, bet arī pārējiem, jo nav vairs iespējams droši pateikt, ka vienas transakcijas vairākas ieejas kontrolē viena un tā pati persona.

CoinJoin piemēri ir JoinMarket, Wasabi Wallet un PivateSend funkcionalitāte kriptovalūtā Dash.


Veldze (rūpnīca)

"Veldze", līdz 1939. gadam AS Gust. Kuncendorf alus darītava, bija dzērienu rūpnīca Rīgā, tās senākā ražotne sākusi darbu 1796. gadā. Latvijas PSR laikā šeit tika ražoti visi populārākie bezalkoholiskie dzērieni un limonādes. Pirms 1980. gada Maskavas Olimpiskajām spēlēm rūpnīca "Veldze" kļuva par vienu no pirmajām Pepsi ražotājām PSRS. Pepsi ražošana rūpnīcā tika pārtraukta 1997. gada maijā. Likvidēta 2006. gadā.


Ciparparaksta standarts

Ciparparaksta standarts jeb DSS () ir ASV Federālais informācijas apstrādes standarts (FIPS) PUB 186-4. Tas izmanto Ciparparaksta algoritmu (DSA), RSA vai Eliptiskās līknes ciparparaksta algoritmu (ECDSA) kā paraksta algoritmus, kā arī Drošo jaukšanas algoritmu (SHA) kā ziņojumu jaucējvērtību aprēķināšanas algortmu.


Starp diviem laikmetiem

"Starp diviem laikmetiem" ir amerikāņu rakstnieka Džeka Finija 1970. gadā zinātniskās fantastikas žanrā sarakstīts ilustrēts romāns. Klīda baumas, ka režisors Roberts Redfords veidos filmu, kas balstītos uz šo grāmatu, taču šāds projekts nekad netika īstenots. 2012. gada jūlijā tika paziņots, ka studija Lionsgate ir ieguvusi romāna ekranizēšanas tiesības, un filmas uzņemšanu veiktu Dags Laimans (Doug Liman).

Latviešu valodā grāmatu 1976. gadā izdevusi izdevniecība "Zinātne".


Natālija Štraube

Natālija Štraube (; dzimusi kā Natālija Kiseļeva () Vorošilovgradā) ir Ukrainas un Vācijas (kopš 2007. gada) starptautiskā lielmeistare šahā (1998).


Mālmuiža

Mālmuiža ir ciems Gulbenes novada Lejasciema pagastā. Atrodas pagasta centrālajā daļā 8 km no pagasta centra Lejasciema, 23 km no novada centra Gulbenes un 147 km no Rīgas.

Apdzīvotā vieta atrodas pie autoceļa V411.


Josefina Pauleta

Josefina Pauleta (; dzimusi Jasos) ir Rumānijas starptautiskā lielmeistare šahā (2009), kas kopš 2012. gada pārstāv Nīderlandi.


Andrē Silva

Andrē Migels Valente da Silva (; dzimis ) ir Portugāles futbolists, uzbrucējs, Portugāles futbola izlases dalībnieks. Kopš 2023. gada spēlē Spānijas La Liga kluba Real Sociedad sastāvā, kas viņu īrē no RB Leipzig.


Gundegas

Gundegas (Ranunculus) ir gundegu dzimtas augu ģints. Ģintī iekļauto sugu skaits pēc dažādiem autoriem variē no 250 līdz 500 sugām. Visas gundegu sugas ir indīgas.


Pilene

Pilene (, ) bija Lietuvas dižkunigaitijas pilskalns. Precīza tā atrašanās vieta nav zināma.

1336. gada februārī Vācu ordenis organizēja lielu karagājienu uz Lietuvu, kurā piedalījās arī Brandenburgas markgrāfs Ludvigs V. Pēc Marburgas Viganda hronikas ziņām tajā piedalījās 200 dižciltīgu bruņinieku. Viņi uzbruka Pilenes cietoksnim, kuru aizstāvēja 4000 karavīru. Redzot, ka aizstāvēšanās ir nesekmīga, pils aizstāvji to paši nodedzināja un izdarīja masu pašnāvību. Pēdējais pretojies kāds leišu ķēniņš, kas beigās nogalināja savu ģimeni un sevi. Savukārt Kaspars Šics (Caspar Schütz, ap 1540–1594) viņa nāvi precīzāk aprakstīja savā "Prūšu vēsturē" (Historia Rerum Prussicarum) un nosaucis viņu par Marģeru (Marger).


Dobrovice

Dobrovice () ir pilsēta Čehijā, Centrālčehijas apgabala Mlada Boleslavas apriņķī.

Rakstos pirmoreiz minēta 1242. gadā. 1526. gadā pilsēta iekļāvās Hābsburgu impērijas sastāvā. No 1919. gada — Čehoslovākijā. 1991. gadā tai piešķirtas pilsētas tiesības. Kopš 1993. gada — Čehijā.


Pauls Cēlans

Pauls Cēlans (), īstajā vārdā Pauls Ančels (); dzimis , miris ) bija Bukovinā dzimis ebreju izcelsmes vācu dzejnieks. Kaut arī nekad mūža laikā nedzīvoja Vācijā, spēcīgi ietekmējis pēckara vācu dzeju. Dzejā franču sirreālistu un Celāna ebreju izcelsmes ietekme.

Dzimis Čerņivcos, tolaik Rumānijas, mūsdienās Ukrainas, teritorijā. Otrā pasaules karā zaudējis ģimeni un ieslodzīts darba nometnē. Pirmo dzejoļu krājumu izdeva 1948. gadā Vīnē. Tajā pašā 1948. gadā pārcēlās uz dzīvi Parīzē, kur nodzīvoja līdz mūža galam. Publicēja dzejoļu krājumus, tulkoja vāciski franču, itāļu un krievu literatūras darbus. Beidzis dzīvi pašnāvībā, ielecot Sēnā.

1983. gadā latviski izdota Paula Cēlana izlase "Magone un atmiņa" Māra Čaklā un Māras Misiņas atdzejojumā. 2022. gadā izdota jauna izlase "Melnās pārslas" Janas Vērdiņas atdzejojumā.


Sumata

Sumata (arī Sematupe, Sumate, Sumatupe, Sumatupīte, Vilka purva upe, vidustecē Jaunās muižas upīte, Jaunmuižupe, augštecē Būdniekupe, Būdniekupīte) ir Ventas labā krasta pieteka Kuldīgas novadā.

Izteka - no Vilka purva. Tek ziemeļu virzienā, vidustecē pagiežoties uz ziemeļrietumiem. Ietek Ventā pie Doņu mājām. Sumatu divreiz šķērso valsts autoceļš P107 (Skrunda — Ezere). Tās krastos atrodas Bračas un Jaunmuiža.


Grimšova tēma

Grimšova tēma ir tēma šaha kompozīcijā. Tās būtība — melno tālšāvēja figūra izdara kritisko gājienu un pēc tam tiek aizsegta ar savu figūru.

Tēma nosaukta amerikāņu problēmista V. Grimšova vārdā, kurš 1852. gadā publicēja šāda tipa uzdevumu.


L'Ami

Alina l'Ami (Alina l'Ami) - Rumānijas šaha lielmeistare (dzimusi 1985.); Ervins l'Ami (Erwin l'Ami) - Nīderlandes šaha lielmeistars (dzimis 1985.).


Pazemes ūdeņi

Pazemes ūdeņi ir visi ūdeņi, kas dažādā dziļumā atrodas Zemes garozā — iežu porās, plaisās un tukšumos. Lielākā daļa no tiem atrodas Zemes virskārtas augšpusē, tomēr tie var būt līdz 14 km dziļumā. Dzeramais ūdens visbiežāk tiek iegūts no pazemes ūdeņiem, rokot akas vai veicot urbumus. Ja pazemes ūdeņi nonāk zemes virskārtā, veidojas avots vai avoksnājs.

Pazemes ūdeņi parasti lēni, bet nepārtraukti pārvietojas, sūkdamies lejup caur iežiem vai brīvākās vietās plūstot kā upes. Kopējais pazemes ūdeņu daudzums ir 66 reizes lielāks nekā virszemes upēs un ezeros esošais. Ja pazemes ūdeņus pie jūras izsūknē, to vietā ieplūst sālsūdens un sabojā dzeramo ūdeni. Tāpat, ja netālu no sūknēšanas vietas grunts ir piesārņota, atkritumi var iekļūt sūknējamos pazemes ūdeņos.


Situāciju komēdija

Situāciju komēdija ir komēdiju žanrs, kas izplatīts galvenokārt televīzijā un radio. Šajā žanrā raksturīgas komiskas epizodes, kurās tēli nonāk noteiktu apstākļu, situācijas rezultātā. Starp populārākajām situāciju komēdijām ir Cheers, "Draugi", Seinfeld, Arrested Development, The Cosby Show, "Precējies. Ir bērni", The Golden Girls. Arī Latvijā ir uzņemtas situāciju komēdijas, piemēram, "Sirdsmīļā Monika", "Bitīt' matos", "Zentas brīvdienas".


Tukuma vēsture

Tukuma vēsture rakstītajos avotos sākas no 1253. gada, kad Tukums (Tuckemen) pieminēts Miera Kursas dalīšanas līgumā. Pēc Kurzemes un Zemgales hercogistes izveides Tukuma viduslaiku pils kļuva par virspilskunga rezidenci. 1795. gadā Tukumam piešķīra pilsētas tiesības, kopš 2009. gada tas ir Tukuma novada centrs.


Viedais līgums

Viedais līgums () ir datoru protokols, kas nodrošina līgumu noslēgšanu un automatizētu izpildi starp divām pusēm bez trešās puses iesaistes. Ideju pirmo reizi formulēja Niks Sabo 1994. gadā.

Mūsdienās tos pamatā lieto saistībā ar kriptovalūtām.


Liellazdas

Liellazdas ir ciems Augšdaugavas novada Pilskalnes pagastā. Atrodas pagasta austrumu daļā 5 km no pagasta centra Pilskalnes, 26 km no novada centra Daugavpils un 170 km no Rīgas.


Frī kartupeļi

Frī kartupeļi jeb fritēti kartupeļi () ir cepameļļā vārītas kartupeļu standziņas. Frī kartupeļi ir populārs ēdiens ātrās ēdināšanas restorānos. Frī kartupeļiem parasti ir pievienota sāls un tos pasniedz kopā ar kādu piedevu, piemēram, kečupu, majonēzi, salātiem, mērci. Par frī kartupeļu dzimteni uzskata Franciju un Beļģijas dienvidus (Valoniju). Tur šo ēdienu sāka gatavot 17. vai 18. gadsimtā.


Darba pierādījums

Datorikā darba pierādījums () ir ekonomisks pasākums cīņai ar pakalpojumatteices uzbrukumiem, mēstulēm un citiem uzbrukumiem tīkliem, kur pakalpojuma pieprasītājam tiek likts veikt kādu darbu pirms pakalpojuma saņemšanas, kas parasti tam maksā datora procesora laiku. Konceptu izgudroja Sintija Dvorka (Cynthia Dwork) un Moni Naors (Moni Naor) 1993. gadā un publicēja žurnāla rakstā. Termins "Darba pierādījums" pirmo reizi tika lietots Markusa Jakobsona (Markus Jakobsson) un Ari Juels 1999. gada publikācijā. Vēsturisks darba pierādījuma piemērs, kur naudai (maiņas līdzeklim) vērtību piešķir paveiktais darbs, ir gliemežvāku nauda Zālamana salās.

Šādām sistēmām ļoti svarīga ir asimetrija - darbam jābūt salīdzinoši grūti paveicamam no pakalpojuma pieprasītāja puses, bet ļoti viegli pārbaudāmam no pakalpojuma sniedzēja puses.

Uz darba pieradījumu balstītu sistēmu piemēri ir Bitcoin un Hashcash.


GPRS

Vispārējais pakešu radiopakalpojums jeb GPRS () ir uz paketēm balstīts mobilo datu pakalpojums 2G un 3G Globālās mobilo sakaru sistēmas (GSM) standarta sakaru tīkliem. GPRS sākotnēji standartizēja Eiropas telesakaru standartu institūts (ETSI), bet tagad to uztur 3GPP.

Atšķirībā no ķēžu komutācijas datu pārraides pakalpojumiem, kur lietotājiem parasti jāmaksā par pakalpojuma izmantošanas laiku, GPRS parasti ir jāmaksā par pārraidīto datu apjomu.


PowerPC

PowerPC (saīsinājums no ), saukta arī par PPC, ir RISC procesoru arhitektūra, ko 1991. gadā radīja uzņēmumu Apple, IBM un Motorola alianse. Instrukciju kopai attīstoties, 2006. gadā tā pārtapa Power arhitektūrā, lai gan "PowerPC" joprojām tiek lietots kā zīmols attiecībā uz dažiem šīs arhitektūras procesoriem.

Arhitektūra sākotnēji tika radīta izmantošanai personālajos datoros un no 1994. līdz 2006. gadam tās procesori darbināja Apple Power Macintosh, PowerBook, iMac, iBook un Xserve sēriju datorus, līdz tos tur aizstāja ar x86 arhitektūras procesoriem. Kopš tā laika to izmanto nišas datoros, iegultajās sistēmās un kur nepieciešami augstas veiktspējas procesori. Tāpat tos izmanto arī AmigaOne un citos AmigaOS 4 personālajos datoros.

PowerPC arhitektūra pa lielai daļai ir balstīta uz senāku IBM Power ISA un saglabā lielu daļu savietojamības ar to. Abas arhitektūras ir tik tuvas, ka daļa operētājsistēmu un programmatūras var darboties uz abām.


Želsons Martinšs

Želsons Dani Batalja Martinšs (; dzimis ) ir Portugāles futbolists, malējais pussargs, Portugāles futbola izlases dalībnieks. Kopš 2024. gada spēlē Grieķijas Superlīgas kluba Olympiacos sastāvā.


Danilu Pereira

Danilu Luišs Eliu Pereira (; dzimis ) ir Bisavā dzimis Portugāles futbolists, pussargs, Portugāles futbola izlases dalībnieks. Kopš 2021. gada Pereira spēlē Ligue 1 komandas Parīzes "Saint-Germain" sastāvā.


2018. gada laikapstākļi Latvijā

Šajā rakstā ir apkopoti 2018. gada laikapstākļi Latvijā. Ar vidējo gaisa temperatūru +7,6 °C (1,2 °C virs normas), 2018. gads kopā ar 2000. un 2008. gadu kļuva par 3. siltāko novērojumu vēsturē, atpaliekot vien no 2015. un 1989. gada. Gaisa temperatūras amplitūda 2018. gadā Latvijā bija 61,6 °C — no –27,4 °C 23. februārī Daugavpilī līdz +34,2 °C 30. jūlijā Bauskā. Karstuma viļņu ietekmē pērn bija vienas no lielākajām karstumu raksturojošo indeksu vērtībām kopš 1961. gada. Piecpadsmit novērojumu stacijās tika sasniegts jauns vasaras dienu (dienas ar maksimālo gaisa temperatūru >+25 °C) skaita rekords, savukārt Ainažos, Jelgavā un Liepājā tika fiksēts jauns tropisko nakšu (dienas ar minimālo gaisa temperatūru >+20 °C) skaita rekords. Vēl 7 novērojumu stacijās tika atkārtots tropisko nakšu skaita rekords, tostarp Rīgā, kur bija 14 tropiskās naktis. 2018. gads Latvijā bija sausākais gads novērojumu vēsturē, bija tikai 2 mēneši, kad nokrišņi bija vairāk par normu, bet kopējais gada nokrišņu daudzums vidēji Latvijā bija 472,7 mm (32% zem gada normas — 692,3 mm), kas ir mazākais gada nokrišņu daudzums Latvijā novērojumu vēsturē (kopš 1924. gada), pārspējot iepriekšējo rekordu 484,3 mm, kas sasniegts 1964. gadā. Savukārt dažādos Latvijas reģionos gada nokrišņu daudzums bija no 360,5 mm Gulbenē līdz 624,4 mm Siguldā. 2018. gads neizcēlās ar stipriem vējiem, un visstiprākie vēji pērn tika novēroti septembra beigās, kad 26. septembrī Ventspilī tika reģistrētas gada visstiprākās maksimālās vēja brāzmas — 27,2 m/s.


Luišs Netu

Luišs Karlušs Novu Netu (; dzimis ) ir Portugāles futbolists, aizsargs, Portugāles futbola izlases dalībnieks. Kopš 2019. gada spēlē Portugāles Premjerlīgas klubā Sporting CP.


Kārklu iela

valstspilsētās Kārklu iela (Daugavpils) Kārklu iela (Jēkabpils) Kārklu iela (Jelgava) Kārklu iela (Jūrmala) Kārklu iela (Liepāja) Kārklu iela (Ogre) Kārklu iela (Rīga) Kārklu iela (Ventspils)

pilsētās Kārklu iela (Alūksne) Kārklu iela (Baloži) Kārklu iela (Grobiņa) Kārklu iela (Ikšķile) Kārklu iela (Kuldīga) Kārklu iela (Saldus) Kārklu iela (Sigulda) Kārklu iela (Tukums) Kārklu iela (Valdemārpils) Kārklu iela (Viļāni)

citur Kārklu iela (Atpūta) Kārklu iela (Carnikava) Kārklu iela (Jaunmārupe) Kārklu iela (Odukalns) Kārklu iela (Pārolaine) Kārklu iela (Zvejniekciems)


Kuldīgas iela

valstspilsētās Kuldīgas iela (Jūrmala) Kuldīgas iela (Liepāja) Kuldīgas iela (Rēzekne) Kuldīgas iela (Rīga) Kuldīgas iela (Ventspils)

citur Kuldīgas iela (Aizpute) Kuldīgas iela (Līvāni) Kuldīgas iela (Sabile) Kuldīgas iela (Saldus) Kuldīgas iela (Skrunda) Kuldīgas iela (Stende) Kuldīgas iela (Tukums)